Toledoko IV. kontzilioa - Wikipedia, entziklopedia askea.\nToledoko IV. kontzilioa\nToledoko IV. kontzilioa 633ko abenduak 5ean ospatu zen, une horretan errege zen Sisenandok deitua eta Isidoro Sibiliakoa gotzainaren zuzendaritzapean. Santa Leocadia elizan ospatu zen, aurreko errege bat izan zen Sisebutoren aginduz eraiki zena. Hirurogeitabederatzi gotzainek partu hartu zuten. Dirudienez, lehen aldiz parte hartu zuten Viri Illustrisen batzuk, baina ez zituzten aktak sinatu, eta, beraz, ziuraski ez zuten ez ahotsik eta ez botorik. Dirudienez, ordutik aurrera, euren partehartzea ohitura bihurtu zen.\nEkitaldian erabaki erlijiosoren batzuk hartu ziren, baina baita politikoak ere. Bere tronutik kendua izan zen Suintila erregea kriminaltzat jo zen eta bere bidegabekeria eta pobreen kontura bere aberastea aipatu ziren. Bere zoria kontzilio honetan erabaki zen. Geila ere erbesteratua izan zen, eta bere ondasunak konfiskatuak.\nKontzilioan hartutako erabaki batzuk[aldatu | aldatu iturburu kodea]\nToledoko IV. kontzilioko 75. Kanona penintsulako idatzitako lehen konstituziotzat (eta, ziuraski, Europako lehen konstituziotzat) hartzen da, eta hain garrantzi handia izan zuen, Toledoko V. kontzilioak Kanon hori ekitaldien hasieran irakurria izan zedila erabaki zuela, baita hurrengo kontzilio guztietako ekitaldien hasieran ere. Honakoa zen bere edukia:\nErregea hildakoan, bere oinordekoa erresumako magnateek eta gotzainek aukeratuko dute amankomuneko kontzilio batean bilduta (monarkia elektiboa).\nAnatema erregearenganako euren leialtasun zina hausten zuzenentzat, erregearen biziaren aurka atentatzen zutenentzat edo tronua usurpatzen saiatzen zirenentzat.\nSisenandok herri guztientzat entzuz, ontasunez, justiziaz eta errukiz gobernatzea zin egiten zuen.\nKondena erregearen aurka armak hartzen zituzten klerigoentzat, nortzuk monasterio batean sartuak izango ziren penitentzia egiteko.\nAzkenik, kontzilioa gotzainak matxinatuak zigortuko zituzten auzitegien zati izatearen aurka agertu zen, ez baitzuten ezta traidoreen odolik ere isuri behar. Postura honek matxinadaren aldeko babes subjektibo bat esan nahiko zuen, eta kleroa, orokorrean, Suintilarekiko etsaia ez zela adieraziko zuen, ezta Sisenandoren oso aldekoa ere.\nSisenandok zenbait kontzesio egin zizkion kleroari: aurretik aldarrikapenak aztertzeko eskubidea, noble eta epaileen zaintza eta zergagabetasuna klerigoentzat.\nKontzilioko erabaki erlijiosoak[aldatu | aldatu iturburu kodea]\nToledoko IV. kontzilioak hogeitabederatzi kanon onartu zituen Elizaren diziplina eta administrazioari buruz, zortzi monje eta penitenteei buruz, hamar juduei buruz eta zortzi Elizak manumititutako esklabuei buruz.\nEzin zen gotzain bezala izendatua izan delitu baten errudun zen pertsona, herejea izan zena (bataiatua edo berbataiatua), bi aldiz ezkondua zegoena, maitaleren bat izan zuena edo alargun batekin ezkondu zena. Esklabuak ere ezin ziren izan, ezta funtzionario publiko edo kuriakoak ere, irakurtzen idazten ez zekitenak eta berrogei urtetik beherakoak. Aukeraketa elizbarrutiko klero eta herriari zegokion, sufraganeoaren eta gotzain metropoliarraren onespenarekin (sarritan erregea izaten zen arren gotzainak izendatzen zituena).\nToledoko kontzilio hau ospatu zen 633. urtetik, elizaren esklabu batzuei, diakono eta apaiz aukeratuak izatea baimendu zitzaien, baina manumitituak izan behar zuten ordenatuak izan aurretik. Hil ondoren, euren ondasunak manumititu zituen elizara pasako ziren.\nGotzainek fededunen batzuk eraikiak eta hornituak izan ziren euren barrutiko elizetako hornikuntzak usurpatzearen praktika ezabatzeko, gotzainei eliza horien dohaintza, errenta eta espezieko irabazien herena baino gehiago hartzea debekatu zitzaien; hori bete ezean, dohaintza egin zutenek edo hauen oinordekoek probintziako sinodora errekurritu ahal izango zuten usurpatua itzulia izan zedin.\nEkonomo kargua (Oeconomus), eliza baten ondasunen administraria, laiko baten esku geratzea debekatu zen.\nKontzilioa bataioaren eta Ostiral Santuaren zeremoniak eta datak normalizatzeaz arduratu zen, beste horrenbeste egin zuen sermoiei, baraualdiari eta beharrezko otoitzei buruz. Tonsuraren ohitura bateratu zen, ordurarte Galizian beste probintzia batzuekiko ezberdina baitzen. Agerkundearen liburua kanonikotzat hartua izan zen, neurri honen aurka zenbait pertsona agertu ziren arren.\nZenbait araudi eman zitzaizkien klerigo eta azpidiakonoei, aurreko ohiturekin lotutakoak, eta apaiza berau ordenatua izan zen elizbarrutiarekin lotua izatea agindu zen, kolono bat landatzen zuen lurrera lotua geratzen zen bezala.\nJuduen aurkako legeak, orokorrean oso gogorrak izan ziren. Eztabaida zabal bat eta zenbait aldaketa egon ziren aurreko hiru kontzilioekiko. Kargu publikoak izateko debekua juduen seme-alabei zabaldu zen. Gainera, juduek esklabu kristauak izateko, erosteko edo opari bezala jasotzeko debekua berretsi zen. Kanon bat ere onartu zen, non juduei laguntzen zien oro, laikoa, apaiza edo gotzaina izan, eskumikatua izango zela eta anatema jasoko zuela adierazten zen.\nProbintzia bakoitzean urtean behin sinodo bat ospatu behar zela berretsi zen. Sinodoetako batzarrak lasaitasunez ospatu behar ziren, kleroaren iskanbilarik barik, diskurtsoak eten gabe, anabasarik, hitzaldi alferrik, barrerik edo oihu zaratatsurik gabe, eta erabaki hauek betetzen ez zituztenak batzarretik kanporatuak eta hiru egunez eskumikatuak izango zirela erabaki zen.\nToledoko III. kontzilioa Toledoko kontzilioak\nToledoko V. kontzilioa


Euskararen erabilera gerra ostean; emakumeen jarrera - Ahotsak.eus\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan AB-092-026 kodeko bideoa nahi duzula aipatzea: ahotsak@ahotsak.eus\nEibarko euskara. Gerra aurreko urteetan, eibartarrek Asturias aldean euskarazko berbak sartu zituzten bertakoen artean. Gerra ondorengo egoera, oso desberdina. Gerra aurreko eta gerra osteko euskara; beherakada handia izan zuen euskararen erabilerak. Emakumeen jarrera euskararekiko.\n- Jose, lehen kontatu didazu, anekdota eta guzti, zeuen euskara txarra: euskara txarra zenutela eta, ona dala eta, azkoitiarrei periodikoa leitzen hasteko, eta guzti hori. Begira: gerra aurretik, Eibarko euskara zabaldu ere egin zen. Nik konta nezake, esaterako, Asturiasen —hemendik joandako ofizialek eta— euskarazko hitzak sartu zituztela. Eta oraindik han esaten dira hitz horiek eta hemen ia galduta daude. Eta izan zen mugimendu bat lehenengo momentu hartan; baina gero, gerra ostean, hor, 50aren inguruan, hasten da jendea Eibarrera etortzen, Eibar txiki hau hasten da izugarri hazten, mendietan gora igotzen, eta mendietan gora igo ahala euskara galdu egiten da. Bueno galdu, kasik. Zer pasatu zen hor?\n- Ba, desde luego nik e... kulpia guria begittantzen jata. Gu e... lehenago, Eibarrera etortzen ziran... etortzen zan jentia Eibarrera...\n- Bai, bai. Etortzen zen, bai. Bueno, asko etortzen ziren, inguruko herrietakoak: Plaentxi, Elgoibar...\n- Bai, baiña erdeldunak be etortzen ziran. Orduan, hárek sartzen ziran Eibarko kuadrilletara. Eta zelan guk edo gure gurasuak ez eben lagatzen euskeraz [egittera], ba, hórrek danok ez eken beste erremedixorik, euskeraz ikasi bihar eben. Eta eurentzako errezagua zan Eibarko euskeran erderazko hitzak sartu. Hórrek izan ziran, lehelengo Eibarko euskeria kastellanizau ebenak. Guardia zibillen andrak Eibarko andregaz egitten ziran lagun; danek ikasten eben zera, euskeria. Guardia zibillen semiak —Escribano anaiak, Nuñez anaiak— hórrek be euskeraz ikasi eben. Euren euskeria, e?\n- Bai, bai, baina euskeria.\n- Kanpoko jentiak erderizau eban. Gero gauza bat egon zan txarra: itxuria, andrakumiak pentsatzen eban erderaz egittia elegantiagua zala. Mutillak euskeraz egitten genduan eta neskak egitten eben erderaz. Dantzara juaten giñanian erderaz egitten genduan. O sea, neskia obligau biharrian euskera egittera, guk egitten genduan erderaz...\n- Burua makurtu eta...\n- Bai, eta nahaistu, e! Eta neskak egitten eben erderaz eta guk euskeraz.\nEuskarazko eskolak ematen, Bar Pacon\nEuskaraz entzungo ote zieten beldur


Maiatzaren 20ra arte zabalik egongo da Larrabetzuko udalekuetan izena emateko epea - Larrabetzu - Aikor.eus\nMaiatzaren 20ra arte zabalik egongo da Larrabetzuko udalekuetan izena emateko epea\na: Arbizuko kanpina / campingarbizu.com 2022-05-09 09:51\nGaur zabalduko da Larrabetzuko udalekuetan izena emateko epea, eta maiatzaren 20ra arte eman ahalko da Anguleri kultur etxean. Udaleku-mota bi egongo dira: herriko eskolan egingo direnak; lau urtetik 10 urtera bitarteko umeentzat; eta Arbizuko kanpinean egingo direnak, 10 urtetik 16 urtera bitarteko umeentzat.\nHerriko udalekuak ekainaren 27tik uztailaren 22ra izango dira, eta Arbizukoak, ekainaren 27tik uztailaren 1era. Izena ematearekin batera aurkeztu beharko da umearen Osakidetza txartelaren eta korronte zenbakiko agiriaren kopia. Larrabetzun erroldatutakoek lehentasuna izango dute. Behin-behineko zerrenda ekainaren 3tik aurrera posta elektronikoz bidaliko zaie parte-hartzaileei, eta ekainaren 6tik 10era aldaketak egin ahalko dira.\nPrezioei dagokienez, herrian bertan egingo diren udalekuen kasuan, aste batek 50 euro balioko du erroldatuentzat, eta 75 euro ez erroldatuentzat; bi astek, 75 euro eta 95 euro; hiru astek, 95 euro eta 120 euro; eta lau astek, 110 euro eta 140 euro. Arbizuko udalekuek, bestalde, 200 euro balioko dute erroldatuentzat, eta 290 euro, gainerakoentzat. Ekainaren 16an batzarra egingo da informazioa zehazteko. Argibide gehiagorako: 944 558 271 eta liburutegia@larrabetzu.eus.


Justizia Sailburuordetza - Justizia Administrazioa Euskadin\nHemen zaude: Liburutegia > Justizia Sailburuordetza\nCovid-19, funtsezko zerbitzuei buruzko komunikazioak\n2022ko otsailaren 11ko Dekretua, osasun-larrialdiko egoera Euskadin amaitu dela adierazten duenari buruzkoa (pdf, 276 KB)5/2022 Dekretua, otsailaren 11koa, lehendakariarena, zeinaren bidez deklaratzen baita EAEn amaitu dela COVID-19aren pandemiaren ondoriozko osasun-larrialdiko egoera, abenduaren 2ko 44/2021 Dekretuaren bidez deklaratu zena.\n2022ko urtarrilaren 28ko Dekretua, SARS-CoV-2k eragindako infekzioen hedapena geldiarazteko prebentzio-neurriak luzatzeari buruzkoa (pdf, 282 KB)2/2022 Dekretua, urtarrilaren 28koa, lehendakariarena, zeinaren bidez luzatzen baita abenduaren 28ko 51/2021 Dekretuaren indarraldia, prebentzio-neurri espezifikoak zehazten dituena, osasun-larrialdiko egoeraren deklarazioaren esparruan, egoera epidemiologikoaren bilakaeraren ondorioz eta SARS-CoV-2k eragindako infekzioen hedapena geldiarazteko.\n2021eko abenduaren 28ko Dekretua, SARS-CoV-2k eragindako infekzioen hedapena geldiarazteko prebentzio-neurriei buruzkoa (pdf, 294 KB)51/2021 Dekretua, abenduaren 28koa, lehendakariarena, zeinaren bidez prebentzio-neurri espezifikoak zehazten baitira, osasun-larrialdiko egoeraren deklarazioaren esparruan, egoera epidemiologikoaren bilakaeraren ondorioz eta SARS-CoV-2k eragindako infekzioen hedapena geldiarazteko.\n2021eko abenduaren 14ko Dekretua, Europar Batasuneko Covid Ziurtagiri Digitala eskatzen duten tokiak zabaltzeari buruzkoa (pdf, 290 KB)47/2021 Dekretua, abenduaren 14koa, lehendakariarena, zeinaren bidez xedatzen baita establezimendu, ekitaldi, jarduera eta leku gehiagotara zabaltzea Osasuneko sailburuaren 2021eko azaroaren 17ko Aginduaren bidez ezarritako Europar Batasuneko Covid Ziurtagiri Digitala (QR) eskatzeko derrigortasuna.\n2021eko urriaren 6ko Dekretua, osasun-larrialdiko egoera Euskadin amaitu dela adierazten duenari buruzkoa (pdf, 268 KB)39/2021 Dekretua, urriaren 6koa, lehendakariarena, COVID-19aren pandemiaren ondoriozko osasun-larrialdiko egoera Euskadin amaitu dela adierazten duena eta normaltasun berri batean sartzeko neurriak zehazten dituena.\n2021eko irailaren 17ko Dekretua, SARS-CoV-2k eragindako infekzioen hedapena geldiarazteko prebentzio-neurriei buruzkoa (pdf, 295 KB)38/2021 Dekretua, irailaren 17koa, lehendakariarena, SARS-CoV-2k eragindako infekzioen hedapena geldiarazteko prebentzio-neurriak testu bateginean jaso, eguneratu eta zehaztekoa.\n2021eko abuztuaren 30eko Dekretua, SARS-CoV-2k eragindako infekzioen hedapena geldiarazteko prebentzio-neurriei buruzkoa (pdf, 287 KB)36/2021 Dekretua, abuztuaren 30ekoa, lehendakariarena, zeinaren bidez hirugarren aldiz aldatzen baita honako dekretu hau: 33/2021 Dekretua, uztailaren 7koa, SARS-CoV-2k eragindako infekzioen hedapena geldiarazteko prebentzio-neurriak eguneratu eta zehaztekoa.\n2021eko uztailaren 23ko Dekretua, SARS-CoV-2k eragindako infekzioen hedapena geldiarazteko prebentzio-neurriei buruzkoa (pdf, 290 KB)35/2021 Dekretua, uztailaren 23koa, lehendakariarena, zeinaren bidez bigarren aldiz aldatzen baita honako dekretu hau: 33/2021 Dekretua, uztailaren 7koa, SARS-CoV-2k eragindako infekzioen hedapena geldiarazteko prebentzio-neurriak eguneratu eta zehaztekoa.\n2021eko uztailaren 15eko Dekretua, SARS-CoV-2k eragindako infekzioen hedapena geldiarazteko prebentzio-neurriei buruzkoa (pdf, 270 KB)34/2021 Dekretua, uztailaren 15ekoa, lehendakariarena, zeinaren bidez aldatzen baita honako dekretu hau: 33/2021 Dekretua, uztailaren 7koa, SARS-CoV-2k eragindako infekzioen hedapena geldiarazteko prebentzio-neurriak eguneratu eta zehaztekoa.\n2021eko uztailaren 7ko Dekretua, SARS-CoV-2k eragindako infekzioen hedapena geldiarazteko prebentzio-neurriei buruzkoa (pdf, 282 KB)33/2021 Dekretua, uztailaren 7koa, lehendakariarena, SARS-CoV-2k eragindako infekzioen hedapena geldiarazteko prebentzio-neurriak eguneratu eta zehaztekoa.


Josep Pla eta Amélie Nothomb, Igela argitaletxearen gonbidatuak | El Diario Vasco\nLibrosJosep Pla eta Amélie Nothomb, Igela argitaletxearen gonbidatuak\nJosep Pla eta Amélie Nothomb, Igela argitaletxearen gonbidatuak\nJexux Mari Zalakain eta Igela argitaletxeko Xabier Olarra, astelehen honetan Donostian egin den aurkezpenean. / F.I.\nBataren 'Kale estua' eta bestearen 'Hodien metafisika' publikatu ditu\nFELIX IBARGUTXI Lunes, 6 noviembre 2017, 17:39\nIgela etxeak kaleratu ditu jadanik Durangoko Azokara eramango dituen bi berritasun: Josep Plaren ‘Kale estua' eta Amélie Nothomben 'Hodien metafisika'. Literatura saileko 56 eta 57. aleak dira.\nJosep Plak (1897-1981) katalanez eta gaztelaniaz idatzi zuen. 'El quadern gris' dietarioa du lanik aipatuena, eta 1951n publikatu zuen 'El carrer estret' eleberria, orain Igelak euskaraz plazaratu duena, Jexux Mari Zalakainek itzulita.\nEz da ohiko itzulpen lana izan. Zalakainek adierazi duenez, kartzelan egin zuen, papera eta boligrafoa erabilita, besterik uzten ez ziotelako. 18/98 auzian jaso zuen kartzela-zigorra.\n'Kale estua'-rekin nobela guztiz errealista egin nahi izan zuen Josep Plak. "Bizimodua den bezalakoxea agerian uztea" izan omen zuen asmoa. Adituek diotenez, bistan da liburuko Torrelles herrixka horren atzean edo oinarrian idazlearen jaioterria, Palafrugell, dagoela. Protagonista nagusia albaitari bat da, herri horretara ailegatzen dena lan egitera.\n"Preso nengoela, kazetari katalan batek liburu sorta handiak pasatzen zizkidan. Liluratuta utzi ninduen Josep Plaren idazkerak. Harritu ninduten, adibidez, bere adjektibazioak eta bere deskripzio luzeek", esan du Zalakainek.\nEz dira asko euskarara ekarritako katalanezko literatur liburuak, helduentzakoak: Mercé Rodoredaren bi eta Albert Sánchez Piñol, Quim Monzó eta Manuel de Pedroloren bana.\nBestalde, 'Hodien metafisika' da Igela etxeak publikatzen duen Amélie Nothomb (Belgika, 1966) idazlearen hirugarren liburua. Oraingo hau Garazi Arrulak euskaratu du.\nIdazleak azaldu duenez, bi urte zitueneko bizipenen inguruan eraiki zuen 'Hodien metafisika'. Honela mintzatu zitzaion 'El Mundo'-ko Enric González kazetariari: "Neure burutik pasatzen zena berezi samarra izango zen, zeren neure buruarekin elkarrizketa zeharo megalomanoan aritzen bainintzen. Jainkoa nintzela sinetsita nengoen. Neure buruan, jainkoa jainkoarekin ari zen hizketan".\nGarazi Arrulak, berriz, hau adierazi du: "Lehenengo orrialdetik bertatik hasten dira malabarismo filosofikoak, eta testu osoan aurki ditzakegu Bibliari eta beste hainbat testuri egindako erreferentzia sarri inplizituak. Hala, mistikotasun kutsu batek estaltzen du liburua. Nolanahi den, itzultzerakoan, tonua iruditzen zait ematen zailena, larritasun umoretsu hori; Nothomb ezaugarritzen duen exajerazio naturalizatuak eta zinismo zorrotzak blaitzen baitu liburu hau ere".\n«La guerra es una fábrica de adictos» Jorge Bucay: «La felicidad es la certeza de no sentirse perdidos, y hoy todos están perdidos»


BASQUETOUR: Euskadiko Iraunkortasun Turistikoko lehen Lurralde Plana onartu da, eta 3 urteren buruan 67 milioi Europako Funts txertatuko ditu Euskadiko turismo-sektorean\n2021 ABENDUA 22 • JASANGARRITASUN TURISTIKOA\nEuskadiko Iraunkortasun Turistikoko lehen Lurralde Plana onartu da, eta 3 urteren buruan 67 milioi Europako Funts txertatuko ditu Euskadiko turismo-sektorean\nTurismo, Merkataritza eta Kontsumoko sailburu Javier Hurtadok turismo-jasangarritasuneko lurralde-plana aurkeztu du gaur. Plan horrek lehen Next Generation funtsak euskal turismora iristea ekarriko du, lehen deialdi honetan 24 milioi euro lortuta.\nTurismo, Merkataritza eta Kontsumoko sailburu Javier Hurtadok, Turismo eta Ostalaritzako zuzendari Goyo Zurrorekin batera, Euskadiko Helburuko Iraunkortasun Turistikoaren Lurralde Plana aurkeztu du gaur. Plan hori Next Generation funtsekin finantzatu da eta atzo onartu zen Turismoaren Konferentzia Sektorialean.\nLurralde Plan hau Espainiako Gobernuaren Turismoaren Iraunkortasunerako Estrategiaren zati da, eta Next Generation EU berreskurapen-funtsetatik 615 milioi euro bideratuko ditu estrategia horretara. Euskadik 67 milioi jasoko ditu 3 deialditan 2023ra arte, 2021eko lehen deialdi honetan 24 milioira iritsiko gara.\nSektore turistikoaren modernizazio- eta lehiakortasun-planean edo Espainiako Gobernuaren Berreskuratze-, Eraldaketa- eta Erresilientzia-planaren 14. osagaian jasotako inbertsiorik garrantzitsuena da, eta 3.400 milioi euroko zuzkidura du sektore turistikoari zuzendutako inbertsio zuzen eta espezifikoetarako.\nSailburuak azaldu duenez, “gaur aurkezten dugun Lurralde Plan hau hilabeteetako lanaren emaitza da, bai Ministerioarekin eta Estatuko Turismo Idazkaritzarekin egindako koordinazio-bileretan, bai turismo-sektoreko eragileekin egindako bileretan”.\nIldo horretan, Ministerioarekin eta Estatuko Turismo Idazkaritzarekin izan duten lankidetza eta parte-hartze handia nabarmendu nahi izan du, hasiera-hasieratik estrategiari ekarpenak eginez. “Hasieratik bukaeraraino egon gara mahaian, aulkia hutsik utzi gabe, badakigulako funtsezkoa dela parte hartzea proiektuak aberastu ahal izateko”.\nEra berean, sailburuak turismo-eragileekiko koordinazioa nabarmendu du, kasu honetan aldundiekin, udalekin, eskualdeekin eta mankomunitateekin, baita turismo-garapenerako agentziekin ere. “Euskal turismo-eragileekiko komunikazioa eta elkarrizketa etengabea izan da lehen zirriborroa jaso genuenetik. Beti izan genuen argi negoziazioetan eta planen garapenean izandako aurrerapen guztietan parte hartu behar zenutela, behin betikoak ez izan arren, ekarpenak egin, prestatu eta koordinatu ahal izateko”.\nEuskadirako Iraunkortasun Turistikoaren Lurralde Plana\nEuskadirako Iraunkortasun Turistikoaren Lurralde Planak 11 helmuga biltzen ditu, aurkeztu ziren 18etatik bere jarduera-programekin. Asmo handiko helburua du, helmugen modernizazioan eragin eraldatzailea bilatzen baitu, lurralde-kohesioa eta turismo-garapen orekatua indartuz, Euskadiko Turismoaren Kode Etikoaren babespean.\nGasteiz (Udala): 2,8 milioi. Villa Suso plaza eta Etxanobe lorategiak eraberritzea, ekonomia zirkularreko plana eta emisio txikiak turismo-enpresetan. Eraztun berdearen konektibitatea hobetzea, Erdi Aroko hirigunean azpiegitura berdea jartzea eta wifi sarea instalatzea.\nAñanako Gatz Harana (Añanako Udala): 2 milioi. Bideak hobetzea eta Gatz Haranaren eta Gesaltza Añanaren arteko hiri-lotura. Gesaltza Añanako harresien ingurune naturalean ibilbideak egokitzea, bisitarientzako zerbitzugunea eta aparkalekua.\nIruña Oka (Udaletxea): milioi 1. Hiri-egokitzapena, natura zaintzeko instalazioa, ibilgailu elektrikoa kargatzeko sistemak.\nDonostia (Udala): 4,4 milioi. Done Jakue bidearen ingurumena lehengoratzea, mugikortasun jasangarria eta irisgarritasun turistikoa hobetzeko plana, digitalizazio-plana eta adimen turistikoa.\nIrun (Udala): 2 milioi. Oiasso Erromatar Museoan ingurumena lehengoratzea, energia egokitzea eta erreserba-sistema eta termen online denda digitalizatzea, irisgarritasun-plana.\nBilbao (Udala): 4,7 milioi. Artxandako topaguneko parkeko ingurumena leheneratzea, funikularraren goiko geltokia birgaitzea.\nEnkarterri (ENKARTUR): milioi 1. Bizikletentzako geltokiak, zikloturisten ibilbideak sortzea, mugikortasun iraunkorreko plana, turismo-eragileak digitalizatzeko prestakuntza-programa.\nGaztelugatxe (Aldundia): 1,9 milioi. Gaztelugatxeko Donieneko hegala egonkortzea eta ermitara sartzeko bidea (Lugorri-bermeo oinezkoentzako bidea) birgaitzeko esku-hartze proiektua.\nUrdaibai (Urremendi Landa Garapenerako Agentzia): 2,1 milioi. Tren-geltokiaren eta Mundakako gune turistikoaren arteko lotura hobetzea, plan zikloturista, plataforma turistiko adimenduna, tokiko produktua sustatzeko jardueren garapena.\nLekeitioko Udala: milioi 1. Mendieta ontziola birgaitzea, Garraitz uhartea parke arkeologiko gisa balioztatzea, Katalina santuaren itsasargirako irisgarritasuna eta aterpetxeen birgaitze jasangarria.\nLea Ibarra (Mankomunitatea): milioi 1. Segurtasuna hobetzea Leako Ibilbideko oinezkoentzako bidean, zurezko pasabideetan eta zoladuran; Hiruzubin bainu eta aisialdirako gunea jartzea; Bengoleako monumentu-multzoa birgaitzea.


2020-01-11 asteburuko emaitzak - - Tolosaldeko ataria\n2020-01-11 asteburuko emaitzak\nTolosala A.F.K.E 2020-01-13 13:09\nUrte hasiera kaxkarra Tolosalako taldeentzat.\nTolosala Iurre taldeak partidu oso zaila izango zuela bazekien. Aurrean Mahastiak Labastida Rioja Alavesa liderra. Liga honetan partidurik ez du galdu talde arabarrak oraindik. Partidura Tolosarrak ondo sartu ziren arren, etxekoak 2-0 jarri ziren berehala, bi jokaldi nahiko arraro gol bihurtuz. Tolosala Iurreko jokalariak erritmo biziz jokatzen jarraitu zuten eta defentsan ondo egotearen ondorioz iritsi ziren kontra-erasoan golak. Markagailuari buelta eman zion taldeak 2-3 jarriz, Gallurrek birritan eta Ioritzek eskuratutako golengatik. Atsedenaldia baino lehen etxekoek 3-3koa lortu zuten.\nGauzak horrela, atsedenaldian okerrak zuzendu eta kantxara berriro ere indartsu atera ziren Tolosarrak. Bigarren zatia hasi eta berehala, 4-3koa lortu zuten Bastidarrek. Berriro, erritmoa jaitsi gabe eta taktikoki aldaketa batzuk egin ondoren, Tolosala Iurrekoek berdinketa lortu zuten Ikerren eskutik. Liderraren aurka 4-4 8 minutu faltan eta min asko eginez. Sentsazioak onak ziren, baina etxekoek berriro aurreratzea lortu zuten kanpoko jaurtiketa batekin. 4 minutu faltan, eta gehiago lortzeko asmoz, Tolosalako entrenatzaileak bosteko jokoa ateratzea erabaki zuen. Baloia ondo mugitu ostean, minutu bat falta zenean amaierarako, Tolosarrek 5-5eko berdinketa lortu zuten. Puntua ona bazen ere, taldeak arrieskatzeko erabakia hartu zuen garaipena nahi zuelarik. Pazientziaz ondo mugitu zuen baloia azken aukerak izateko baina partidu amaierarako 4 segundu falta zirenean, baloia galdu eta etxekoek 6-5koa lortu zuten baloia haien kantxatik sarera bidaliz.\nKolpea oso gogorra izan zen Tolosarrentzat, bereziki liderraren etxean gehiago eskuratu zitekeelako sentsazioak egon zirelako momentu askotan. Partidua erritmo bizikoa izan zen, eta taldeari ezin zaio ezer leporatu, momentu oro jarrera ezinobea izan baitzen. Denboraldi erdia geratzen zaio taldeari oraindik helburua eskuratzeko. Azken asteetako sentsazioak oso onak izan dira lehenengo eta bigarren sailkatuaren aurka beraz lanean jarraitzea besterik ez da geratzen.\nUnai Labaka (Atzelaria)\nMikel Alonso (Atzelaria) (c)\nJon Galluralde (Hegalekoa)\nTolosala Orbelako neskek urteko lehen derbia jokatu zuten ostiralean. Aurrean Teep Samaniego Orixe Tolosaldea taldea. Neskak lehenengo zati oso serioa jokatu zuten, sendo lan eginez. Bigarren zatian, Orixe taldeko neskak eraginkorragoak izan ziren eta hiru puntuak eskuratu ahal izan zituzten.\nTolosala B taldeko mutilek Anoeta F.T. taldearen aurka derbia jokatu zuten larunbatean. Azpimarratzekoa mutilek bigarren sailkatuaren aurka erakutsitako futbol maila. Nahiz eta garaipena ez lortu, partiduan zehar oso ondo borrokatu zuten eta pixkanaka hobetzen ari direla agerian da.\nAste honetan, Euskal Ligako Tolosala Iurre taldeak atsedenaldia izango du. Tolosala Orbelako neskek etxean sailkapenean bigarren dagoen Sanpedrotarra F.E. taldea izango dute. Honetaz gain, Tolosala B taldeak Donostin jokatuko du asteburuan Arantzazuko Ama K.E. Aluminios Donosti taldearen aurka.\nAnimo hiru taldeei! Jarraitu lanean!


CNTk idazkaritzaren adura lehenengo biurtekoan hartuko du, gero FAU eta IWWk hartuz; Italiako USIk lehenengo bosturtekoan diruzaintzaz arduratuko da.\nHurrengo urteetako lan ardatzak prestakuntza, ekintza sindikala eta internazionalaren hedapena izango dira. Prestakuntza arloan, nazioarte mailan lan arloko informazioa elkarbanatuko da, udako eskolak antolatu eta hainbat materialen itzulpena. Ekintza sindikalean, bestalde, martxoaren 8a emakume langile data moduan berrindartuko da eta hainbat industri sektoretako ezagupenak zabalduko dira.\nAzkenik, antzeko helburuak dituzten erakundeekin harremanetan jartzea, propaganda itzulpena eta langile migranteekin lanketa berezi bat egitea hedapenaren oinarriak izango dira. Epe ertaineko beste helburu batzuk garraio sektorea, generoa, ostalaritza sektorea, preso dauden langileak, hezkuntza eta osasun arloak izango dira. Gainera, hurrengo kopngresua Alemanian ospatzea adostu zen, FAUk eskatu zuen bezala.\nKongresu hau borrokalaria den sindikalismoak sinergiak batuz itxi da, lan handiko egun batzuen ostean. Historikoa bihurtu daitekeen tankera duen momentua izan da, ilusioz beteko proiektua eskuetan dugula.


Nekazaritza-, elikagai- eta arrantza-sektoreei aparteko laguntzak, ekoizpen- eta merkataritza-jarduerei eusteko Covid-19ak eragindako alarmaren ondoriozko aldi baterako laguntzen-esparruaren babesean - Elikagaien Industriak - Euskadi.eus\n[Ekoizpen- eta merkataritza-jarduerei eustea]\nEuskal Autonomia Erkidegoan Covid-19aren krisialdiak erasandako nekazaritza-, elikagai- eta arrantza-sektoreen ekoizte-, eraldatze- eta merkaturatze-gaitasunari eustea.\nLaguntzok itzuli beharrik gabeko laguntza gisa ezartzen dira, aldi baterako soberakinak izoztea edo antzeko teknika bat erabiliz kontserbatzea helburu dutenak. Produktuak fresko kontserbatzeko, enpresaren beraren instalazioak erabil daitezke, edo, bestela, hirugarrenen instalazioak.\nHonako produktu hauek lagunduko dira diruz:\na) Barazkiak: urazak, piperrak, tomateak eta EAEko ustiategietako beste barazki batzuk.\nb) Frutak: sagarrak, madariak, kiwiak, fruitu gorriak eta EAEko ustiategietako beste fruta batzuk.\nc) Zereal eta tuberkuluak: freskoan prozesatutako patata eta zerealak.\nd) Haragikiak: haragi-piezak, honako animalia hauek hiltzetik datozenak: behi, ardi, ahuntz, txerri, zaldi eta hegaztiak.\ne) Arrantza: aldez aurretik izoztutako berdela biltegiratzea.\nLaguntza hauek C(2020) 1863 final Komunikazioaren Aldi Baterako Esparruan sartzen dira, zeinean aurreikusten baita Europar Batasuneko estatu kideei aldi baterako laguntzak ematea haien ekonomia sustatzeko, Covid-19ak eragindako osasun publikoko larrialdi-egoera dela eta. Laguntzek helburutzat dute nekazaritza-, elikagai- eta arrantza-sektoreen lehiakortasunari eta landa-garapenari eusten laguntzea, egoera honek sektore horietako enpresetan duen eragina leuntzea –kontuan hartuta nolako mugak ezarri dituen alarma-egoeraren deklarazioak– eta Covid-19ak eragindako osasun publikoko larrialdi-egoeraren ondorioak arintzea.\nLaguntzak, halaber, 2020ko apirilaren 2ko C(2020) 2154 Erabakian bildutako araubide honen arabera ematen dira: «Aldi Baterako Esparru Nazionala, enpresa eta autonomoei zuzendutako laguntza-neurriei buruzkoa, Covid-19aren egungo agerraldiaren testuinguruan ekonomia sustatzea helburu»; kodea: SA.56851 (2020/N). Hain zuzen ere, esparru horren babesean ematen dira agindu honetako laguntzak.\nlaguntzak finantzatzera bideratutako baliabide ekonomikoak Euskal Autonomia Erkidegoko aurrekontu orokorretan horretarako ezarrita dauden kredituetatik bakarrik etorriko dira, eta, guztira, bi milioi (2.000.000) eurokoak izango dira.\nEman beharreko laguntzen guztizko bolumenak ez du gaindituko adierazitako zenbatekoa. Diru-zuzkidura hori handitu ahal izango da, kontuan hartuta eskatutako laguntzak guztira zenbatekoak diren eta aurrekontuetan zenbat diru geratzen den erabilgarri beste programa batzuk egikaritutakoan. Gehikuntza hori gertatuz gero, hasieran aurreikusitako zuzkidura agortu baino lehen egin beharko da, eta haren berri emango da Nekazaritzako, Arrantzako eta Elikagai Politikako sailburuordearen ebazpen baten bitartez.\nLaguntzaren zenbatekoa izoztutako eta kontserbatutako produktuaren bolumen-unitateko finkatzen da, eta honela kalkulatzen da: kontserbatu beharreko elikagai-kopurua bider kostuaren modulu finkoa (eurotan kalkulatua), ezarritako unitateen arabera, agindu honetako eranskinean jasotzen den moduan.\nLaguntzak ez dira 800.000 eurotik gorakoak izango enpresa edo autonomo bakoitzeko (zergak eta bestelako atxikipenak kendu aurretik), betiere Covid-19aren testuinguruan ekonomia sustatzeko estatuen laguntza-neurriei buruzko C(2020) 1863 Aldi Baterako Esparruaren 22. eta 23. apartatuetan ezarritakoa betez. Halere, salbuespen hauek egingo dira:\na) Arrantza- eta nekazaritza- eta abeltzaintza-sektoreetan diharduen enpresa edo autonomo bakoitzeko, laguntzak 120.000 eurokoak izango dira gehienez.\nb) Nekazaritza-produktuen ekoizpen primarioan diharduen enpresa edo autonomo bakoitzeko, laguntzak 100.000 eurokoak izango dira gehienez.\nEAEan Covid-19aren krisialdiak erasandako nekazaritza-, elikagai- eta arrantza-sektoreen ekoizte-, eraldatze- eta merkaturatze-gaitasunari eusteko laguntzen onuradunak\nLaguntzen onuradun izan daitezke pertsona fisiko eta juridiko pribatuak, edozein dutela ere forma juridikoa, betiere legezko betekizunak eta oinarri hauetan ezarritako gainerakoak betetzen badituzte.\nEgunean izatea zerga-betebeharrak eta Gizarte Segurantzarekikoa\nEskabidean jakinaraztea ea Euskal Autonomia Erkidegoko Administrazioak edota haren erakunde autonomoek emandako izaera bereko laguntzen edo dirulaguntzen esparruan hasiera eman zaion itzultze- edo zehapen-prozeduraren batean sartuta dauden ala ez\nEAEko Administrazioak eta haren menpeko erakundeek emandako laguntzen edo dirulaguntzen esparruan, dirulaguntzak itzultzeko edo zehatzeko prozeduretako kantitate zehatzen ordainketari dagokionez egunean egotea. Betebehar horien ordainketak egunean dituztela ulertuko da, baldin eta zorrak atzeratuta eta zatituta badaude, eta, gainera, gaineratutako zor, interes eta gastu guztiak estaliko dituen bermea eratu bada\nEz izatea dirulaguntza edo laguntza publikoak eskuratzea eragozten duen zigor- edo administrazio-arloko epai irmorik, ezta horretarako legezko inolako debekurik ere, sexu-bereizkeriagatik ezarritako debekuak barnean direla\nKonkurtso-deklaraziorik eskatu ez izana, prozeduraren batean kaudimengabetzat deklaratuta ez egotea, konkurtsoan deklaratuta ez egotea, salbu eta horretan eraginkortasuna hartu badu hitzarmen batek, esku-hartze judizialaren eraginpean ez egotea, edo desgaitua ez egotea Konkurtsoari buruzko uztailaren 9ko 22/2003 Legearen arabera, konkurtsoaren kalifikazio-epaian ezarritako desgaitze-aldia amaitu gabe.\nDirulaguntzak lortzeko aukera galduta ez izatea ebazpen irmo baten bidez ezarritako zehapena dela-eta, edo honako delitu hauetakoren bat egin izanagatik: prebarikazioa, funtzionario-eroskeria, ondasun publikoak bidegabe erabiltzea, eragimen-trafikoa, iruzurrak eta legearen aurkako ordainarazpenak edo hirigintza-delituak.\nKausaren batean errudun deklaratua izateagatik, Administrazioarekin egindako kontraturen baten amaiera irmoa ebatzita ez izatea.\nPertsona fisikoa, merkataritza-sozietateen administratzaileak edo beste pertsona juridiko batzuen legezko ordezkaritza dutenak ez egotea Kargu publikodunen jokabide-kodea eta haien interes-gatazkak arautzen dituen ekainaren 26ko 1/2014 Legean ezarritako kasuren batean, edo Hauteskunde Araubide Orokorraren ekainaren 19ko 5/1985 Lege Organikoan araututako hautapen bidezko karguren bat ez izatea, lege horretan edo arlo hau arautzen duen araudi autonomikoan ezarritako baldintzetan.\nZerga-egoitza ez izatea erregelamenduz zerga-paradisu gisa kalifikatutako herrialde edo lurralde batean.\nBerreskuratze agindu baten menpe ez egotea, Europako Batzordeak aurretiaz erabaki badu laguntza bat legez kanpokoa eta barne-merkatuarekin bateraezina dela.\nBeste edozein dokumentu, aukera emango duena in situ egiaztatzeko, egoerak horretarako modua ematen duenean, biltegiratutakoaren bolumena eta tipologia bat datozela erantzukizunpeko adierazpenean jasotakoarekin.\nDeialdiaren araudia AGINDUA, 2020ko apirilaren 8koa, Ekonomiaren Garapeneko eta Azpiegituretako sailburuarena, zeinaren bidez onartzen baitira nekazaritza-, elikagai- eta arrantza-sektoreei laguntzak emateko aldi baterako araubidearen oinarriak, eta deialdia egiten baita. Laguntza horien xedea ekoizpen- eta merkataritza-jarduerei eustea da, eta Covid-19ak eragindako alarmaren ondoriozko aldi baterako laguntza-esparruaren babesean ematen dira.\nEkonomiaren Garapena eta Azpiegiturak > Nekazaritzako, Arrantzako eta Elikagai Politikako Sailburuordetza\nTfnoa: 945 01 82 01\nPertsona juridikoek, erakundea eratzeko eskrituraren eta estatutuen kopia, dagokion erregistroan sartu dela adierazten duen zigilua jarrita\nPertsona juridikoa izanez gero, zuzendaritza-organoen osaera egiaztatzen duen ziurtagiria\nJustifikatzeko memoria bat, behar bezala arrazoitua, honako hauek zehazten dituena: 1) Enpresak Covid-19ak eragindako krisiaren ondorioz bizi duen egoera zaila. 2) Zenbat elikagai fresko kontserbatu edo izoztu behar dituen, I. eranskineko unitate eta kategorien arabera sailkatuta. 3) Produktu freskoen kontserbazioa enpresaren instalazioetan bertan egiten bada, elikagaiak kontserbatzeko dituen biltegien deskribapen zehatza aurkeztu beharko da, honako hauek barnean direla: planoak eta kontserbaziorako erabiltzen den elementu bakoitzaren edukiera eta barrualdeko eta kanpoaldeko argazkiak; horietatik guztietatik, zalantzarik gabe ondorioztatu behar da instalazio horien eta enpresa eskatzailearen arteko lotura.\nProduktu freskoen kontserbazioa hirugarrenen instalazioetan egiten bada, zinpeko adierazpena, non ziurtatzen baita ezen, ordainketa egin aurretik, produktua kontserbatzeko kontratu bat formalizatuko dela kontserbazio-instalazioak dauden zerbitzuaren hornitzailearekin\nBerdel izoztua garraiatu eta biltegiratuz gero, zinpeko adierazpena, non ziurtatzen baita ezen, ordainketa egin aurretik, kontratu bat formalizatuko dela produktua hartuko duen hozte-enpresarekin\nErantzukizunpeko adierazpena, non ziurtatzen baita eskatzaileak agindu honetako betekizun guztiak betetzen dituela, aurkezten dituen agiriak egiazkoak direla, agindu honetako 6. oinarriko 1. paragrafoko d) letratik j) letrara bitartean eta 2. paragrafoko f) letran ezarritako betekizunak betetzen dituela, hori egiaztatzeko dokumentazioa duela eta Administrazioak eskatzen duenean haren esku utziko duela.\nEbazpena banaka eman eta jakinaraziko da, gehienez ere hiru hileko epean eskabidea eta dokumentazio osoa aurkezten direnetik aurrera. Epe hori igarota, ebazpen espresurik ez badago, eskabideak baietsi egin direla ulertu beharko dute interesdunek, Administrazio Publikoen Administrazio Prozedura Erkidearen urriaren 1eko 39/2015 Legearen 24. artikuluan xedatutakoaren arabera.


Satlantis-ek bere jarduera dibertsifikatu du eta sateliteak diseinatzeari eta fabrikatzeari ekin dio - SPRI\nSatlantis-ek bere jarduera dibertsifikatu du eta sateliteak diseinatzeari eta fabrikatzeari ekin dio\nEuskal enpresa teknologikoak “New Space” sektorean duen presentzia indartu du, eta 2025ean 60 milioi fakturatzea espero du\nJuan Tomás Hernani eta Iñigo Urkullu lehendakaria.\nEgoitza UPV/EHUren Parke Zientifikoan duen Satlantis enpresa 2013an sortu zen New Space joeraren babesean, eta bere jarduera nagusia da kamera optikoak garatu eta fabrikatzea espaziotik Lurra behatzeko. Enpresa etengabe hazi da sortu zenez geroztik, baita pandemian zehar ere, eta sasoi horretan ia hirukoiztu egin ditu bere negozio-zifra garrantzitsuenak. Duela urtebete bidali zuen iSIM 170 izeneko bere lehen kamera -15 kilo eskasekoa- Nazioarteko Estazio Espazialera. Aurrekaririk gabeko mugarri bat izan zen euskal industria aeroespazialarentzat, eta baliteke hemendik gutxira mugarri hari beste lau proiektu gehitzea; proiektu are aurreratuagoak, dagoeneko garapen-fasean daudenak eta den-denak Euskaditik bultzatuak. Euskal enpresa teknologikoak 51 ingeniari ditu eta, konpainiako kontseilari delegatu Juan Tomás Hernanik adierazi duenez, helburu anbiziotsu bat du epe laburrean: 60 milioi euro fakturatzea 2025erako.\nUrtebete igaro da zuen kamera optiko bat lehen aldiz espaziora bidali zenetik. Nola oroitzen duzu hori?\nIkaragarria izan zen, bai apustu teknologikoagatik eta bai atzean zituen langileengatik. Frogatu genuen -eta oraindik ere horretan dihardugu- posible dela Euskadin proiektu teknologikoki aurreratuak garatzea, baldin talentu egokia badugu eta horren aldeko apustua egiten badugu. Prozesu konplexua izan zen, zeinetan kontuan hartu behar izan baitziren kalibraketa, egonkortze termikoa, konexio probak, eta abar. Azkenean Lurra islatzen duten 65.000 irudi lortu ziren, konpromisoa hartuz etorkizunean ingurumena hobetzeko ekintzak garatzeko.\nGure orduko bazkideentzat (Everis, Orza, Axis-ICO eta Eusko Jaurlaritza) ISSrako lehen misio hura eta bere arrakasta teknologikoa zazpi urteko lanaren ordaina izan ziren, eta bermerik onena gure enpresa nazioarteko lider bihurtzeko espazioko kamera miniaturizatuen arloan. Enagás eta SEPI gure bazkide berriekin, ostera, ingurumen-arazo handiei (adibidez metano isuriak) erantzuteko konponbide integralak ekoizten hasi gara.\nEspezializazioa eta merkatu-nitxo berri bat aukera bezala…\nHori da. Ingurumen arloko erronkak globalak dira, eta Satlantis-en aspaldi ohartu ginen hor bazegoela aukera bat. Horregatik, bereizmen handieneko kamera txikiena arrakastaz aireratu izanak sustatu egin du aplikazioen eskaera.\nEta hori guztia Euskaditik, bertako oinarri industriala ahaztu gabe. Zeintzuk dira hurrengo urratsak?\nHain zuzen testuinguru honetan sortu da espaziora egingo dugun bigarren hegaldiaren proiektua: tamainaz herena den beste nano-kamera bat aireratuko dugu NASAk zuzendutako eta AEBetako Defentsa Sailak finantzatutako misio baterako. Jaurtiketa datorren abenduaren 4an izango da; izan ere, Casper izeneko proiektuaren barruan, gure bigarren kamera bidaliko dugu espaziora JFK Zentro Espazialetik, eta aldi honetan eskoratze-lanetarako mugimenduaz eta lau banda espektralez hornitua egongo da. Kameraren elektronika egokia da unibertsoa esploratzea helburu duten Deep space misioetarako.\nEta epe ertainean?\nGauza bera egingo dugu beste hiru proiektutan. Bata, Mantis izeneko misioa, Erresuma Batuan egingo da eta oil&gas sektorera bideratua dago. Bigarrena, Geisat izenekoa, Enagás enpresaren eskutik iritsi zaigu, Enagás Satlantis-en bazkide berria baita SEPI, ORZA, AXIS-ICO eta Bizkaiko Foru Aldundiarekin batera, 14 milioi euroko kapital zabalkuntza baten ondoren. Bigarren misio horren helburua da metano-isuriak neurtzea orain arte beste ezein satelitek lortu ez duen zehaztasunarekin (bost metro), konpainia energetiko horren beharrei erantzuteko.\nZuen ibilbidean, lurra behatzeko sateliteetarako argazki kamerak garatu eta ekoiztetik satelite osoa fabrikatzera igaro zarete. Zergatik?\nKamera da behaketa-misio baten muina eta motor teknologiko nagusia. Eta baita ere misioaren kostua arriskuan jartzen duen osagai garrantzitsuena. Halere, sensor bus-a integratzeko erabakiak aukera eman digu konponbide integralak eskaintzen hasteko eta Enagás enpresak planteatu dizkigun bezalako premiei erantzuteko, teknologi hornitzailea izateaz gain. Balio-katean birposizionatu gara eta horrek dimentsio handiagoa ematen digu.\nMahi gainean daukazuen satelite-proiektu horietako bati Urdaneta izena jarri diozue eta 2022ko apirilean orbitara jaurtiko da JFK Zentro Espazialetik. Zein izango da bere lana?\nEskuartean ditugun bost misio espazialetatik azkena izango da. 16U motako satelite bat da, hau da, nano-sateliteen familiako handienetako bat. Eta bere lana izango da bereizmen oso handiko irudiak hartzea zehaztasunezko nekazaritzarako. Euskadiren kasuan, baliagarri izan liteke mahastietarako (txakolina, Arabar Errioxako ardoa), patata soroetarako… Zehaztasunezko metrika honek aplikazio oso interesgarriak izan ditzake itsasoan, arrantzan, nekazaritzan eta ingurumenean, ezin aproposagoa da sektore horietarako.\nZein ezaugarri dituzte sateliteek eta zein testuingurutan mugituko dira?\nBehar dituzten inbertsioengatik eta dituzten epeengatik misio horiek autonomia erkidego aurreratuen eskura daude jadanik, eta lurraldearen kudeaketa digital eta integrala egiten dute nekazaritza eta arrantza edo ingurumen sailentzat, suteak kudeatzen dituztenentzat eta babes zibilarentzat. Estatu mailako PERTES proiektuen testuinguruan, autonomi erkidego bat baino gehiago jarri dira gurekin harremanetan, eta Urdaneta da proiektu horien aitzindaria.\nZergatik jarri diozue proiektuari izen hori?\nOrdiziako Andres de Urdaneta fraide agustindarraren omenez. Urdaneta astronomoa, matematikaria eta militarra izan zen, eta bere azken urteetan sinetsita zegoen posible zela itsasoz itzultzea Pazifikotik. Bere bizitzaren amaieran deskubritu zuen itzulbidaia delakoa, Japoniatik Kaliforniaraino joan zenean 40. paraleloari jarraituz. Une hartan (1560. urteaz ari gara) itsasontziz lotu ziren munduak, eta orain, bost mende eta erdi geroago, berriro konektatuko ditugu gure munduak euskal zientziarekin, baina oraingoan 550 kilometrora itsasoaren gainetik.\nBitxia bada ere, eskuartean dituzuen proiektu gehienak pandemia garaian egosi dira. Zergatik gertatu da hori zure ustez?\nGauzak ondo joan zaizkigu, egia esan. Uste dut bolada batean asko zentratu garela garapen teknologikoan, eta nahiz eta zailagoa den merkatura iristea bezeroak aurrez aurre ikusi gabe, programa espazialek oso ongi erantzun dute eta eutsi egin diote gurea bezalako proiektu disruptiboen aldeko apustuari. Eta esango nuke Satlantis-en jakin dugula bultzada hori profitatzen.\nNola lehiatzen zarete sektoreko “erraldoiekin”?\nEstrategia ireki bat daukagu testuinguruaren arabera kolaboratu edo lehiatzeko. Bere teknologian espezialista eta mundu mailako liderra den enpresa batek bide erraza dauka Airbus eta Lockheed Martin bezalako prime contractor handiengana iristeko, eta berdin Google, SpaceX edo Amazon erraldoi digitalen kasuan. Horietako batzuk behin baino gehiagotan etorri dira Kaliforniatik Bilbora.\nEta non ikusten duzu Satlantis urte batzuk barru?\nAsko gustatuko litzaidake 300 bat ingeniari gaztez osatutako konpainia bat izatea, 60 milioiko fakturazioa duena eta, gaur egun Estatu Batuetan dugunaz gain, filial gehiago izango dituena, esaterako Arabiar Emirerrietan edo Erresuma Batuan. Imajinatzen dut enpresa bat ahalmena daukana, adibidez, metano-isuriak, itsasoko plastiko hondakinak, suteak, eta abar detektatzeko. Euskal enpresa bat, mundu mailako liderra, planeta babestearekin kontzientziatua eta puntako teknologia garatuz erronka horretan laguntzeko asmo irmoa duena, talentu handiko langile gazteen bitartez.


Jules Rimet - Wikipedia, entziklopedia askea.\n3. FIFAko presidente\n← Daniel Burley Woolfall (en) - Rodolphe Seeldrayers (en) →\nTheuley, 1873ko urriaren 14a\nSuresnes, 1956ko urriaren 16a (83 urte)\nFIFA Order of Merit (2004)\nJules Rimet (Theuley, Saona Garaia departamendua, Frantzia, 1873ko urriaren 14a - Berna, Suitza, 1956ko urriaren 15a) abokatua eta kirol-burua; FIFAko presidente garrantzitsuenetakoa.\nZuzenbidea ikasi zuen Parisen, eta nahiz eta futbola atsegin, ez zen inoiz jokatu, eta kirolariei laguntzen zien.\nKirol-buru karreraren hasieran, 1897an, lagun batzuekin elkartu zen Red Star futbol-elkartea sortzeko (gaur egun oraindik jarraitzen duena). Rimet izan zen elkartearen lehendakaria. 1910ean Frantziako lehenengo liga sortu zuen, eta ondoren 1919an, futbol-federazio frantsesa (Fédération française de football). Rimet izan zen federazio horretako zuzendaria 1919tik 1942ra.\nGerora, FIFAko kide egin zen, eta 1921etik 1954ra FIFAko presidentea izan zen. Rimet izan da FIFAko lehendakaritzan denbora gehien egon den presidentea, 33 urte. 1954an, bere kargua amaitzean eta 81 urte zituela, FIFAko ohorezko presidente izendatu zuten.\nRimeten iniziatiba izan zen, Munduko Futbol Txapelketa burutzea (1930), eta irabazleari ematen zitzaion garaikurra "Jules Rimet saria" izendatu zen bere omenez.\n1955ean Bakearen Nobel Sarirako proposatua izan zen, baina bere hautagaitzak ez zuen aurrera egin.\nWikimedia Commonsen badira fitxategi gehiago, gai hau dutenak: Jules Rimet\n(Ingelesez), (Gaztelaniaz), (Frantsesez), (Alemanez), (Portugesez) FIFA\n(Frantsesez) Frantziako futbol-federazioa


Zer eskatu hauteskundetara aurkezten direnei? • ZUZEU\nBerriako politika sailetik galdera bera egiten diote eragile sozial bateko kide bati egunero.\nEta… zein dira boto emaileen espektatibak? Zer eskatzen diote gobernu berriari? Eta zer klase politikoari, oro har?\nBoto-emailearengan sortu ditzaketen espektatibak (boto-emaileen zati handienari halakorik geratzen bazaio bederen) modu sanoan kudeatzea izango da U21etik aurrera, alderdien zereginetako bat.\nBiharamunean, iragarritakotik, eta herritarrek emandako babesarekin, horiek gauzatzeko edo gauzatu bidean zer egin dezakeen aztertu beharko luke alderdi bakoitzak, eta koherentzian jokatu, iruzurrik gabe. Gauza bat promesa egitea baita kanpainan, eta gero bestea hori burutu edo gauzatzea (eta horretarako borondate eta baliabideak izatea).\nBaina inor ez dadila engaina: EAJ Ajuria Enera ailegatzea ez da panazea izango, EH Bildu lehen indarra bada (inkestak ikusita zaila dirudiena), Neguko Jauregia hartuko ez duen modu berean.\nJaurlaritza osatzeko ardura izango duenak, Real Politikaren murrizpen, kontraesan eta ezin guztiak (eta gehiago) izango ditu: egoera ekonomiko zaila gehitu horri eta gainerako alderdien indar korrelazioa ere, babes edo aliantzak lortzeko (edo ez). Beraz, gobernatzeko lana ez da erraza izango, eta kanpo eta barne faktoreek asko zailduko dute kudeaketa bera.\nHautesleria, politika parlamentarioak, borondate eta indarrez jardun arren, dituen mugez jakitun izatea txarra ez, inork altuera hauetan parlamentu autonomikotik miraririk espero badu ere.\nAzken aldian Pedro Ugartek El Pais egunkarian argitaraturiko zutabe honetaz sarri gogoratzen naiz. Bertan honakoa zioen:\n“Sería más fácil defender un quehacer tan honesto y necesario como el de los políticos si estos no hubieran cometido la estupidez de imaginarse capaces de resolvernos la vida y, todavía peor, de jurárnoslo en voz alta.”\nPolitikariek ardura handiak dituztenik ezin da ukatu. Gehiago orain eta etorkizunean. Baina izan duten autonomiatik, eta Real Politik-aren mugapean, zer eska dakieke eta zer eskatu behar zaie?\nIragarritako programa bete dezatela (barne baliabide eta kanpo faktoreek uzten dioten neurrian)?\nUrriaren 21ean jokatuko den hegemonia lehia horretan, arazo larriei irtenbidea bilatzeko eta kudeaketa egoki baterako arduraz gaindi (eraginik izango ote du herritar askoren zailtasun errealak kudeatzeko?), Euskal Erdi bateko herritarren norabidea markatzea egongo da auzitan (askapen prozesuan, gutxiengo euskaldunaren hizkuntza eskubideak bermatzen, eredu kultural baten diseinu eta egikaritzean, enplegu politikak, telebista publikoa, ingurumen politika ardurazko baten azterketan…)\nBaina, norabidean bide egitea, ez da (ez ote da izango!) Jaurlaritzaren ardura soilik. Zerbait agerian geratu bada, erakundeek bakarrik, bere horretan, politika egiteko duten ezintasuna da. Are nabarmenagoa, mugaz eta eskumen murritzeko parlamentu autonomikoetan.\nHalere, hauteskunde hauek garrantzitsuak izaten jarraitzen dute, ezta?\n(Sinadurak ataleko blogetik hartua. Jatorrizkoa)\nehun ginen, espektatibak, hauteskundeak, jon benito, promesak, u21\n13 pentsamendu “Zer eskatu hauteskundetara aurkezten direnei?”-ri buruz\nObanoseko infanzoia 2012-10-13 22:09\nEspainako hauteskundetan parte hartuko guztiei? Ba, Espainara alde egitea eta ez itzultzea.\nObanoseko txapasa 2012-10-14 17:18\nJoan zaitez zu, pake ederra emango duzu\ng.etxague 2012-10-14 17:21\nObanoseko infanzoia Espaniara bidaliko bagenu, segituan emango ligukete independentzia, eta Errioxa opari, beraren matrakatik libratzearen truke.\niñaki 2012-10-13 22:15\n“Zerbait agerian geratu bada, erakundeek bakarrik, bere horretan, politika egiteko duten ezintasuna da.”\nErakundeak ez dira gauza neutro bat, bertan parte hartu eta nahierara moldatu daitezkenak. Erakundeak, sistema politiko oso baten parte dira, eta bere funtzioa betetzen dute. Erakunde autonomikoen funtzioen artean dago, Euskal Herriaren partizioa bultzatzea, euskaldunon integrazioa sistema espainiarrean indartzea, zergak biltzea, legea betearaztea,…Beraz ,uste dut, erakunde horiek politika egiteko sortuak direla\nbaina ez direla guk sortuak gure politika egiteko.Artikularen amaieran hauteskundeak garrantzitsuak direla adierazten da, eta ados nago. Hauteskunde hauek oso garrantzitsuak dira espainiar sistema politikoarentzat. Modu honetara, euskaldunok zapalkuntza nazionalari zilegitasuna ematen diogu.\nXabier Makazaga 2012-10-13 22:26\nBehin eta berriro luzatu ditudan bi galderaren erantzunaren zain nago oraindik:\nAntton 2012-10-14 10:46\nBORROKA abstentzioarekin eta abstentziotik hasten da!\nObanoseko infanzoia 2012-10-13 22:30\nOztopoa dira gure independentzia berreskuratzeko. Sortez, herrian dago indarra oztopo hori erditik kentzeko. Desagertuko dira ta herriak iraunko du. Hori da gure garaipena.\nFerin Galparsoro 2012-10-14 13:37\nNik herriari egia esatea eskatuko neukie, hau da, ez dutela Euskal Herriaren indepenedentzia posible danik sinisten.\nEuskal Herriaren egoera eta hauteskundeei buruzko Pako Aristiren idatzia berrian:\nXabier Makazaga 2012-10-14 14:57\nBa, nik Iparlazaleei eskatzen diedana da behingoz galdera erraz horiei erantzuna eman diezaiten. Edo esan dezaten zergatik egiten dioten uko erantzuteari.\nAskotxo eskatzea al da?\nAntton 2012-10-14 16:45\nXabi, Abstentzioa ekintza desobedientea da. Nik erantzun dizula uste dut: 5 dira garaipena lortzeko behar direnak, Jendea, konfidantza eta armak (3 hauek herria osatzen dute), liderrak eta berezko euskal ideologia (2 hauek gobernua osatzen dute). Euskal herriaren berezko ideologiari eginiko ekarpena, Iparla, LanDeya, Erresuma eta Pueblo y Poder liburua dira. Testo eta liburu hauen irakurketa euskaldun orori gomendatzen dizkiot, bertan bait dago erantzuna!\nXabier Makazaga 2012-10-14 17:41\nHauteskunde egunean mendira edo hondartzara joatea ez da inondik inora ekintza desobedientea. Desobedientzia zibilak zentzu oso zehatza du, legeak edo dena delakoak agintzen duen zerbait ez obeditzea. Botatzea obligazioa balitz, abstenitzea desobedientzia litzateke.\nGaur hemen, Belgikan, hauteskundeak dira eta botatzea obligazioa da. Isuna jartzen diote botatzen ez duenari. Hemen bai, ez botatzea ekintza desobedientea izan daiteke. Hori bai, gehienetan ez da, abstenitzen diren gehienek ez baitute egiten ekintza desobedientea gauzatzearren, eta benetan ekintza desobedientea izan dadin ekintzailearen borondatea ezinbestekoa da.\nDena den, botatzea obligazioa ez denean, ezin esan daiteke inolaz ere abstenitzea ekintza desobedientea denik. Are gutxiago abstentzio aktiboa ez denean. Eta mendira edo hondartzara joateari abstentzio aktiboa deitzea benetan barregarria da.\nBestalde, ene bi galderen erantzuna ez dago inondik inora Iparla, LanDeya, Erresuma edo Pueblo y Poder liburuan. Oso galdera zehatzak dira eta erantzun zehatza behar dute. Berriro egingo ditut:\nAntton 2012-10-14 18:19\nBerezko Herri ideologia berreskuratzea, 500 urtetan lehenegotz, horra hor ahuntzaren gauerdiko estula, Lan-Deya, Iparla eta Erresuma.\ng.etxague 2012-10-14 18:48\nAntton, zaharrak berri. Hilabeteak daramatzazue matraka berbera ematen, Iparla dela Ariznabarreta dela… Honezkero, ondo ezagutzen zaituztegu, zuek eta zuen panpletoak. Neuk ere gonbita egiten diot oraindik zuen berri ez duenari Iparla eta abarrak irakur ditzan, horixe baita modurik onena jende gehiago engainatu ez dezazuen. Aspaldi esan nuen eta berriro errepikatuko dut: zuek ez duzue estatuarekin konfrontaziorik bilatzen, zuek abertzaleekin bilatzen duzue konfrontazioa.


Tregua olinpikoa eta eskema politikoak - EBko kazetaria\nDuela aste batzuk, Nazioarteko Sindikatuen Konfederazioak (CSI) Thomas Bach doktoreari, Nazioarteko Olinpiar Batzordeko (COI) presidenteari zuzendutako eskaera bat aurkeztu zuen. Eskaera honen bidez, sinatzaileek COIri eskatzen diote Pekingo Neguko Olinpiar Jokoetan parte hartzen eta parte hartzen duten guztien babesa bermatzeko. Horrela jokatuz, ITUCk bi akats egiten ditu eta batek bi akats ere esan ditzake, idatzi du Roland Delcourtek.\nLehenengoa, Estatu Batuei itsu-itsuan jarraitzen dutenen arrastoari jarraitzea, kirola politizatuz Biden administrazioak adierazitako nahia asetzeko, hots, otsailaren 4tik aurrera Pekinen egingo diren Neguko Olinpiar Jokoei boikota lortzea. 20ko otsailaren 2022ra arte.\nBigarrena, bere oinarrizko helburutik, bere estatutuen arabera, erabateko aldaketa bat da, nahiz eta ITUC nahiko ez-eraginkorra badirudi edozein modutan jarduteko, batez ere Estatu Batuetan, langileen eskubideak eta interesak sustatu eta defendatzea da. sindikatuen arteko nazioarteko lankidetza.\nIOCko presidenteari zuzendutako eskaeran, ITUCek Txinako Gobernuaren aurkako erasoa egiten du, Txinako Alderdi Komunistari nazioarteko lege eta estandarekiko errespetua gutxi edo bat ere ez duela salatuz.\nGustatuko litzaiguke ITUC-ek diatriba honen apur bat garatzea, epai partzial eta pertsonal batean oinarrituta, frogatutako gertakarietan baino gehiago.\nPekingo Olinpiar Jokoetan kirolariak, laguntza-langileak, Olinpiar Jokoetako langileak eta beste edozein arriskutan daudela pentsatzea da ikuspegi fantasmagorikorik txarrena.\nITUCen arabera, Txinan giza eta lan eskubideen egoera are mugatuagoa izan da 2008ko Pekingo Olinpiar Jokoetatik. beste nonbait askorentzat, gaur egungo Txinako hiltzaileek bezala, gudu-zaldia gainean jarri dute Dalai Lama defendatzeko. Euren helburua lortzeko, sugar olinpikoa zikindu zuten, Txinako agintariak gaiztotu, Tibeteko kultura babestearen izenean.\nCIAk Tibeten eta Dalai Lamaren inguruko artxiboak desklasifikatu zituenean eta modu ukiezinean, azken honek Tibeteko istiluetan izandako papera ezagutzera eman zen atze-guardiako borroka hauek. Bitartean, Txinako Alderdi Komunistak Tibeten duen politikaren arrakastarekin, bizi-mailaren aldeko bilakaerak, bizi-itxaropenaren igoera izugarria, hezkuntza sistema bat sortzea (tibetera zein mandarinaz), eta ondoren populazioaren hazkundea izan zen. esaten da, gaur egun, maila gorenean adoktrinatua izan behar dela objektibotasun txikiena izateko edo ergel bat izan, Tibetez hitz egiten ausartzeko, Txina gutxiesteko.\nGainera, Txinari kaltea eragin nahi diotenak ez daude oker eta Txinaren aurkako erasoek beste aurpegi bat hartzen dute eta beste helburu batzuk dituzte helburu.\nFuntsean, ITUk bost kritika ditu bere iritzia emateko. Erraz bazter ditzakegun errieta.\nErrepresioa eta espetxeratzea Hong Kongen\nSharan Burrow, CSIko idazkari nagusiak esan zuen: "Hong Kongen zer gertatzen ari den ikusi besterik ez duzu egin behar. Munduaren aurrean, Txinako agintariek beren eskubide eta askatasun oinarrizkoenak erabiltzen saiatzen den edozein pertsona edo komunitateren aurka jo dute».\nGertaeren aurkezpena, hitz apur bat ezberdinekin, Donald Trumpek, orduan Estatu Batuetako presidenteak, egindakoa da.\nErrealitatea, ordea, guztiz bestelakoa da, Hong Kongen nahastea eta izua erein zuten pertsona hauek, "herrialde bat, bi sistema" printzipioa ahultzea zuten helburu. Haien azken helburua atzerriko bultzadaz "kolore-iraultza" bat egitea zen.\nGehitu dezagun, oraingo honetan, Hong Kongeko poliziak hoztasuna erakutsi zuela eta paradigma izan zezakeela Estatu Batuetako poliziarentzat, egunero errepresioa eta errukigabetasuna erakusten digula amerikar biztanleriaren kategoria batekin. Ikusi besterik ez dago haien jokabide txarren kopuru handia.\nLGBT+ komunitatearen beldurra\nAkusazio guztiz barregarria, pertsonalki hainbat lagun homosexual ditut, eta inork ez du inoiz kexatu Txinako agintariekin arazorik. Presioa beste edozein herrialdetan bezala da maizago familia zirkuluetatik datozenak.\nPekinen ebakuntza egin zioten andre transgenero bat ezagutzeko aukera ere izan nuen. Bidaia batean, esan zidan ez zuela inoiz arazorik aurkitu Txinan, Xinjiang-en behin izan ezik txinatar musulmanekin.\nOinarrizko eskubideen urraketak lanean, hornikuntza-kateetan eta gizartean\nTxinako langileen oinarrizko eskubideak konstituzioak bermatzen ditu.\n1978an erreforma hasi zenetik, Txinak lan-zuzenbidearen bilakaera legegilea sustatzen jarraitzen du, langileak eta enpresariak hobeto babesteko. 2019an, Laneko Arbitraje Batzordeek 2,381,000 kasu errekorra kudeatu zituzten, 2008an Lan Gatazken Bitartekaritza eta Arbitrajearen Legea indarrean jarri zenetik kopururik handiena. Sindikatuak eta haren gainbegiratuta dauden erakunde guztiek langileen interesak ordezkatzen dituzte eta haien legezko eskubideak bermatzen dituzte. Enpresentzat eragin zuzenena da soldata-konpentsazio osoaren %2aren baliokidea sindikatuei itzuli behar zaiela.\nGutxiengo etnikoen errepresioa eta esplotazioa\nSalaketa honen aurrean, hitzen kontrako hitzak dira, gertakari objektiboek kontrakoa frogatzen badute izan ezik. Bizi-mailan, bizi-itxaropenean, hezkuntzan (bai tokiko hizkuntzetan, bai mandarinean) izandako bilakaera onak, eta ondoren, biztanleriaren hazkundea, gutxiengo etnikoek, 55 dira, ez dutela inolako errepresiorik jasaten eta ez daudela frogatzen dute. ustiapena.\nIsiltasuna eta oztopoa COVID-19aren hedapenaren inguruan\nZer pentsatu erakunde sindikal bati buruz, Donald Trumpek eta bere alboko Pompeok zabaldutako gezurrak eta albiste faltsuak barregarri errepikatzen dituena, identifikatu baino lehen OMEri berehala jakinarazi zitzaiola Txinan birus berri baten presentziaz dakigunean. . Horrez gain, OMEko adituak hainbat aldiz gonbidatu zituzten eta Wuhan bisitatu zuten lehen hilabetean eta hainbat aldiz ondoren.\nEskaera nahi hau ez zen arrakasta handiz bete, herrialde askotako buruzagiek eta goi karguek Olinpiar Jokoak politizatu behar ez zirela adierazi zuten. Froga esnea dago, Estatu Batuek, Australiak, Erresuma Batuak, Kanadak, Lituaniak, Belgikak, Danimarkak, Estoniak eta Japoniak argi eta garbi adierazi dute Pekineko Neguko Olinpiar Jokoei boikot diplomatikoa, guztira parte hartzen duten 9 herrialdeetatik 90k. Agian tristeena Belgika da, Samuel Cogolati Belgikako Ordezkarien Ganberako kide eta diputatu berdearen fantasia inplakagarriaren pean, boikot diplomatiko baten fartsa hau onartzera engainatu zutena.\nCSIk bere idazkari nagusi Sharan Burrow-en bitartez JO, GE, Intel, Omega, Panasonic, Samsung, P&G, Toyota, Airbnb, Atos, Bridgestone, Coca-Cola, Allianz, Dow eta Visa babesle nagusiei lobby egin zien, haien lankidetza eteteko. Beijing 2022ko Olinpiar Jokoen antolaketa. Dena alferrik, konpainiak ez baitzuen atzera egin Neguko Olinpiar Jokoetara erabateko atxikimendua ziurtagiria baizik.\nEz dezagun ahaztu herrialde parte-hartzaile guztiek, baina Australia, Estatu Batuak, India eta Japonia, adostu eta sinatu zutela Tregua Olinpikoa.\nJoko Olinpikoen “boikot diplomatikoak” kontrakorrak ez ezik, hipokritak ere badira, Estatu Batuek berak ez dute benetan sinesten. Haien akusazioez objektiboki konbentzituta baleude, Jokoei erabateko boikota egitea erabakiko lukete kirolariei parte hartzeko eskubidea ukatuz.\nEgile gonbidatua Roland Delcourt kazetari belgikarra da\nGai erlazionatuak:Beijing 2022Pekingo Neguko Olinpiar JokoakTxinaCovid-19CSIDonald Trumpgutxiengo etnikoeneuEuropar BatasunaSharan Burrow idazkari nagusiaHong Konggiza eskubideenNazioarteko Sindikatuen KonfederazioakCSIkJoe BidenLGBTRoland DelacoreSamuel CogolatiusOMENeguko Olinpiar Jokoak\nEuropako Batzordeak50 mins ago


Lege oharra | Ikasplay\nZer erabiltzen dugu?\n1. Identifikaziorako datuak\n2002ko uztailaren 11ko 34/2002 Legea (Informazio Gizartearen eta Merkataritza Elektronikoaren Zerbitzuei buruzkoa) betetzeko, haren 10. artikuluaren harira, honako datu hauek zehazten ditugu: Webgunearen titularra Ikasplay, S.L. enpresa da (hemendik aurrera Ikasplay), ondorio horietarako helbidea hemen du: Juan Fermin Gilisagasti 4, local 308, 20018, Donostia-San Sebastián, Gipuzkoa, IFZ zenbakia B20943965 du eta Gipuzkoako Erregistro Merkantilean izena emana dago, Tomo: 2.320, Folio: 195, Hoja: SS-28.998, Inscripciones: 1ª. Harremanetarako posta elektronikoa: ikasplay@ikasplay.com\nIkasplayen atari honetara sartzeak eta/edo hori erabiltzeak ERABILTZAILE izaera ematen du, eta sarbide eta/edo erabilera horrek berekin dakar hemen jasotako Erabilera Baldintza Orokorrak onartzea. Baldintza horiek aplikagarri izango dira Kontratazio Baldintza Orokorrak edozein izanik ere (dagokionean horiek ere bete beharko dira).\nikasplay@ikasplay.com webguneak Interneten informazio, zerbitzu, programa edo datuetara sarbidea eskaintzen du (hemendik aurrera “edukiak”) eta ERABILTZAILEA horietara sar daiteke; eduki horiek Ikasplayenak edo hark baimenduetakoenak dira. ERABILTZAILEAK bere gain hartzen du atariaren erabilerari dagokion erantzukizuna. Erantzukizun horrek zerbitzu edo eduki batzuetara sartzeko beharrezkoa izango litzatekeen erregistroa ere biltzen du.\nErregistro horretan, ERABILTZAILEA izango da informazio egiazkoa eta bidezkoa emateko arduraduna. Erregistro horren ondorioz, ERABILTZAILEAri pasahitza eman dakioke, eta bera izango da haren erantzule, erabilera bidezkoa eta konfidentziala emateko konpromisoa hartuz. ERABILTZAILEAk konpromisoa hartzen du Ikasplay enpresak atariaren bidez eskain ditzakeen (adierazteko helburua bakarrik izanik, ez mugatzekoa) eduki eta zerbitzuen erabilera egokia egiteko (esaterako, txat-zerbitzuetan, eztabaida-foroetan edo albiste-taldeetan) eta honelako kasu baterako ere ez erabiltzeko: (i) jarduera bidegabeetarako, legez kanpokoetarako edo ordena publikoaren eta asmo onaren aurkakoetarako; (ii) izaera arrazista, xenofobo, pornografiko-legez kanpoko, terrorismoaren apologia egiteko edo giza eskubideen aurka egiteko edozein eduki edo propaganda banatzeko; (iii) Ikasplayren, haren hornitzaileen edo hirugarren batzuen sistema fisiko eta logikoetan kalterik eragiteko, sarean birus informatikoak edota aurrez aipatutako kalteak eragin ditzaketen bestelako sistema fisiko edo logikoak sartzeko edo zabaltzeko; (iv) beste erabiltzaile batzuen posta elektronikoetara sartzen saiatzeko eta, dagokionean, erabiltzeko eta haien mezuak aldatzeko eta manipulatzeko. Ikasplayk erreserbatuta du pertsonaren duintasuna errespetatzen ez duten, baztertzaileak, xenofoboak, arrazistak, pornografikoak diren, edo haurren edo gazteen aurka, segurtasun publikoaren aurka egiten duten edo bere iritziz argitaratzeko egokiak ez diren iruzkin eta ekarpen guztiak kentzeko. Edonola ere, Ikasplay ez da izango foroen, txaten edo bestelako parte-hartze tresnen bidez erabiltzaileek egindako iritzien erantzule.\n4. Datuen babesa\nIkasplayek betetzen ditu honako arau hauek: 1999ko abenduaren 13ko 15/1999 Lege Organikoa, Izaera Pertsonaleko Datuen Babesari buruzkoa, 2007ko abenduaren 21eko 1720/2007 Errege Dekretua, Lege Organikoa garatzeko Araudia onartzen duena, eta une bakoitzean indarrean diren gainerako araudiak. Horrez gain, erabiltzailearen datu pertsonalen erabilera zuzena eta tratamendu egokia bermatzea zaintzen du. Horretarako, erabiltzaileak ikasplay@ikasplay.com helbidean eska ditzakeen zerbitzuetan izaera pertsonaleko datuak jasotzeko formulario bakoitzarekin batera, kasu bakoitzean datuen tratamendurako baldintza partikularrak daudela eta onartzen dituela jakinaraziko dio, sortutako fitxategiarekin erantzukizunaren berri emango dio, baita arduradunaren helbidea eta sartzeko, zuzentzeko, baliogabetzeko edo uko egiteko eskubideen berri ere, eta dagokionean, datuak hirugarren batzuei bidaltzearen eta tratamendua ematearen helburuak ere jakinaraziko dizkio.\nEra berean, Ikasplaykek jakinarazten du 2002ko uztailaren 11ko 34/2002 Legea, Informazio Gizartearen eta Merkataritza Elektronikoaren Zerbitzuei buruzkoa, betetzen duela eta une bakoitzean helburu komertzialekin posta elektronikoa erabiltzeko baimena eskatuko du.\n5. Jabetza intelektuala eta industriala\nIkasplay, berez edo lagapen-hartzaile gisa, webguneko jabetza intelektual eta industrialaren eskubide guztien titularra da, baita bertan dauden elementuena ere (enuntziatuak, irudiak, soinua, audioa, bideoa, softwarea edo testuak; markak edo logotipoak, kolore-konbinazioak, egitura eta diseinua, erabilitako materialen aukeraketa, funtzionamendurako beharrezkoak diren ordenagailu-programak, sarbidea eta erabilera eta abar), guztiak dira Ikasplayen edo hark baimendutakoen jabetzakoak .\nEskubide guztiak erreserbatuta. Jabetza Intelektualeko Legearen 8. artikuluan eta 32.1 artikuluan, bigarren paragrafoan, xedatutakoaren arabera, espresuki debekatuta daude webgune honetako edukiak osorik edo zatika helburu komertzialekin erreproduzitzea, banatzea eta jakinarazpen publikoa egitea edozein euskarritan eta edozein bitarteko teknikorekin, Ikasplayen baimenik gabe. ERABILTZAILEAK konpromisoa hartzen du Ikasplayen titulartasuneko Jabetza intelektual eta industrialeko eskubideak errespetatzeko. Atariko elementuak ikusi ahal izango ditu, baita inprimatu, kopiatu eta ordenagailuko disko gogorrean edo bestelako edozein euskarri fisikotan gorde ere, betiere, erabilera pertsonal eta pribaturako baldin badira soil-soilik eta modu esklusiboan. ERABILTZAILEAK ezingo du Ikasplayen webguneetan instalatuta egon litekeen edozein segurtasun-sistema edo babes-gailu ezabatu, aldatu, saihestu edo manipulatu.\n6. Bermeak eta erantzukizunak baztertzea\nIkasplayek ez du, inola ere, adierazpen gisa honako hauek sor ditzaketen kalte-galeren erantzukizunik hartuko bere gain: edukietako akats edo omisioak, ataria eskuragarri ez egotea edo saihesteko bitarteko teknologiko guztiak hartu arren, edukietan programa kaltegarri edo maltzurrak edo birusak transmititzea.\nIkasplayek erreserbatuta du aurrez jakinarazi beharrik gabe atarian egoki iritzitako aldaketak egiteko eskubidea, eta haren bidez eskainitako edukiak eta zerbitzuak aldatu, kendu edo gehi ditzake, baita horiek aurkezteko modua edo kokapena ere.\nwww.ikasplay.com webgunean Interneteko beste leku batzuetarako estekak edo hiperestekak egongo balira, Ikasplayek ez du inolako kontrolik edukiko webgune horien eta haietako edukien gainean. Ikasplayek inola ere ez du bere gain hartuko beste baten webguneko estekaren bateko edukien gaineko erantzukizunik, eta ez ditu bermatuko honako hauek: hiperesteka horietako edo Interneteko beste leku batzuetako material edo informazioa teknikoki eskuragarri egotea, haren kalitatea, fidagarritasuna, zehaztasuna, hedadura, egiazkotasuna, indarraldia eta konstituzionaltasuna.\nIkasplayek erreserbatuta du aurrez jakinarazi beharrik gabe, bere kabuz edo hirugarren batek eskatuta, Erabilera Baldintza Orokor hauek betetzen ez dituzten erabiltzaileei atarira eta/edo eskainitako zerbitzuetara sarbidea ukatzeko edo kentzeko eskubidea.\nIkasplayek baldintza horiek betetzen ez diren kasuak jazarriko ditu. Era berean, atariaren erabilera bidegabe oro ere jazarriko du, zuzenbidez legozkiokeen ekintza zibil eta penal guztiak erabiliko ditu.\n11. Baldintza hauek aldatzea eta horien iraupena\nIkasplayek edozein unetan aldatu ahal izango ditu hemen zehaztutako baldintzak, eta hemen ageri diren bezala egoki argitaratuko ditu.\n12. Aplikagarri den legedia eta jurisdikzioa\nIkasplayen eta ERABILTZAILEAREN arteko harremana indarrean den Espainiako araudiak arautuko du eta edozein eztabaida Donostia-San Sebastián-ko epaitegi eta auzitegien mende geratuko da.\nJuan Fermín Gilisagasti 4, 308.bulegoa\nGure newsletter-ean harpidetu\nSartu zure izena\t Sartu zure email helbidea era zuzenean\nSartutako helbidea dagoeneko gure sisteman dago.\nEskerrik asko. Gure albisteak jasotzeko, izen ematea burutu behar da emandako posta elektronikora bidali dizugun mezua baieztatuz.\nWebgune honek norberaren eta hirugarrenen cookieak erabiltzen ditu zure nabigazioa optimizatzeko, zure lehentasunetara egokitzeko eta ekintza analitikoak burutzeko.\nNabigatzen jarraitzean, gure Cookies-en politika. onartzen ari zara.


Herrien arteko bizikidetza-formulak eraikitzeko errespetua behar da, ez menpekotasuna\n19 API 18\nEusko Legebiltzarreko autogobernu ponentzia euskal estatus politiko-juridikoa eguneratzea lantzen ari da. Joseba Egibar bozeramaile jeltzaleak defendatu du eguneratze hori oinarri demokratikoen bidez egin behar dela. Hori dela eta, uste du lortzen den akordioa errespetatu egin behar dela.\nGaur euskal Ganberan izandako hitzartzean, Egibarrek nabarmendu du Euskadiren eta espainiar Estatuaren arteko harremana ezin dela alde baten “menpekotasunean” oinarritu, baizik eta “batak bestearen aitortzan eta errespetuan”. Hori dela eta, ordezkari jeltzalearen hitzetan, badago kontzeptu bat pertsonen giza eskubide guztietan -“bizikidetza eta koexistentzia-, eta hori dela modu adostu eta demokratikoan herrien arteko harremanetara eraman beharrekoa. “Herrien errekonozimendutik eta errespetutik, elkarbizitzaren aldeko apustua egin behar dugu, eta ez koexistentziaren aldekoa. Koexistentzia eman daiteke gailentasunetik, menpekotasunetik edo inposiziotik. Hain zaila al da bizikidetza-formulak bilatzea, subjektu desberdinen arteko errespetua eta aitortza ekarriko dutenak?”, galdetu du.\nEgibarrek esan du naziogintza eta gizarte eraikuntza “txanpon bereko bi aldeak” direla, eta “bata ezin dela bestea gabe ulertu”, eta nabarmendu egin ditu Euskadin eremu guztietan lortutako aurrerapen anitzak. “Gizartea eraikitzen ari gara, herria eraikitzen. Gizarte ahalik eta justuena eraikitzen dugu, aurrerapenaren eta justizia sozialaren oinarrietan. Aurrera egin dugu eskubide ekonomikoetan, sozialetan eta kulturaletan. Gai garrantzitsuak garatu ditugu: Osasuna eta hezkuntza, babes soziala, azpiegiturak, gure ekonomia industriala eta finantzarioa. Baina orain beste prozesu batean sartzen ari gara. Egungo autogobernutik abiatuta, gure autonomia indartu beharra daukagu, eta gainera, errespetatua izan dadila. Horretarako, funtsezkoa da aitortza politikoa eta nazionala”, amaitu du.\nETAren iragarpenaren harira, Joseba Egibarrek Eusko Legebiltzarreko hedabideei adierazi die adierazpen hori “argia eta garbia” izatea espero duela, “inolako zalantzarik gabea”. Gainera, ETAri eskatu dio egun hori aprobetxatu dezala egindako ekintzen eta eragindako minaren ardura hartzeko. “Bere borroka armatuaren eskutik, hainbeste injustizia sortu duen erakundea izanda, ETAk berak hartu beharreko ardura da. Ezin die ardura hori presoei transferitu”, nabarmendu du.\nAukeratu hilabetea Martxoa 2018 Otsaila 2018 Urtarrila 2018 Abendua 2017 Azaroa 2017 Urria 2017 Iraila 2017 Abuztua 2017 Uztaila 2017 Ekaina 2017 Maitza 2017 Apirila 2017 Martxoa 2017 Otsaila 2017 Urtarrila 2017 Abendua 2016 Azaroa 2016 Urria 2016 Iraila 2016 Abuztua 2016 Uztaila 2016 Ekaina 2016 Maitza 2016 Apirila 2016


Bertsoa eta irudia uztartuz\n07 martxoa, 2014 Motzean 439\nEli Agirre azpeitiarra eta Maialen Torres urretxuarra Martxoan Bertsoa taldekako bertsolari lehiaketa herrikoiaren hamaika urteko historia biltzen duen ikus-entzunezkoaren egileak dira. Ikus-entzunezko Komunikazioa ikasi dute biek eta «ikasturte amaierako proiektu gisa» sortutako ideia dela esan du Torresek. BertsoaZUztartuz jarri diote izena.\n«Proiekturako biok gustuko genuen gai bat aukeratzea erabaki genuen», kontatu du Agirrek. Hala hasi ziren bertsolaritzarekin zerikusia duen gairen baten bila, Torresek Martxoan Bertsoaz hitz egin zuen arte.\nAitortu dutenez, lanik zailena hasierako ideiari gorputza ematea izan da: «Ideia bera erabaki genuen arte buelta asko eman genituen», diote. Torresek azaldutakoaren arabera, ikus-entzunezkoak «hiru osagai nagusi» ditu. Batetik elkarrizketak, «Zumarraga-Urretxuko Bertso Eskolako Gorka Azkarate, Gorka Ojanguren eta Maialen Akizurekin»izan dira. Bestetik, aurretik eginda zeuden grabazio zaharrak eta amaitzeko, iazko txapelketako irudiak. «Kanporaketa guztiak grabatu genituen», gogoratu du Agirrek.\nIkus-entzunezkoa metafora batekin alderatu dute, «hasierako hazia ereinda hazten doan zuhaitz» batenarekin, alegia. Metafora bera ikus-entzunezkoan txertatzeko «Ane Zaldua urretxuarrak marrazkiak egin zizkigun», esan du Torresek.\nIaz aurkeztu zuten proiektua, eta «bederatzi bat» atera zutela diote harro. Gerora, zenbait moldaketa egin dizkiote lanari, aurtengo txapelketarekin batera lana Urretxun eta Zumarragan estreinatzeko. BertsoaZUztartuz otamotz.com web gunean ikusi daiteke.\n« «Espaloietan txakur gorotzak aurkitzea gorroto dut»


Covid-19 koronabirusa: positiboak Euskadin, 2021eko irailaren 29an\nBeste 20 pertsona hil dira EAEn covid-19ak jota azken astean\nAurreko astean ere heriotza kopuru ia bertsua (21) izan zen. Eguneko datuei dagokienez, positibo berriek eta intzidentziak behera egin dute, baina ospitaleetako presioa ez da arindu.\nOsasun langile bat ZIUetako gaixo bat artatzen. Argazkia: EFE\nBermeo, Getxo, Orio, Sopela eta Usurbil eremu berdera igaro dira\nLABIren Aholku Batzordea datorren asteartean bilduko da\nAzken orduetan 23 kasu berri hauteman dituzte Nafarroan\nIzurriaren transmisio gaitasuna behera doan arren, hildakoak eragiten jarraitzen du covid-19ak. Azken astean, irailaren 20tik 26ra doan horretan, 20 pertsona zendu dira koronabirusak eragindako konplikazioak tarteko, aurreko astean baino bat gutxiago.\nHala bada, bigarren astez jarraian, bere horretan dago birusaren hilgarritasuna, Eusko Jaurlaritzako Osasun Sailak gaur kaleratu duen asteko buletinari erreparatuta.\nEguneko datuak samurragoak dira. Hori horrela, Bizi Berri IV Planean jasotako adierazle nagusiak berdean ageri dira astearteari dagokion buletin epidemiologikoan. Behera egin dute 14 egunetako intzidentzia metatuak (100.000 biztanleko 78 kasutan da), positibo berriak (89 kutsatze) eta R0a (0,88). Salbuespena ZIUetako gaixo kopuruan legoke, bezperan bezala, 39 baitira larri daudenak. Are, erietxeetako presioa apur bat hazi da: ospitaleratze gehiago egon dira (+7) eta gaixo gehiago dituzte gela arruntetan (+2).\nLurraldeka, Bizkaian zenbatu dituzte kutsatze gehien (43, bezperan baino 10 gutxiago); Gipuzkoan 32 izan dira (-4) eta Araban 13 (+4). Araba izan da, hain justu, astelehenean baino kutsatze gehiago hauteman dituen lurralde bakarra. Igoera horrek pilatutako intzidentzian izan du isla, eta Araba izan da jaitsiera txikiena izan duena (bi puntu egin du behera; Bizkaiak, bost, eta Arabak, zortzi). Hori gorabehera, Araba da izurriaren eragin txikiena duen probintzia (71 kasu metatu ditu azken 14 egunetan), gertu du Gipuzkoa (76 puntu). Bizkaiak du tasa handiena, 79 kasu 100.000 biztanleko.\nHerrietako egoera ere hobetzen doa. Gaur gaurkoz, ez dago udalerri handirik eremurik latzenean (400 kasu pilatu baino gehiago), eta 32 herritan transmisio txikia dago (gune berdean daude, beraz). Nabarmentzekoa da hiru herritan (Markina-Xemein, Deba eta Aretxabaleta) 0 dela intzidentzia metatua, koronabirusaren semaforoaren azken eguneratzearen arabera. Alabaina, gertutik jarraitu beharko da Aguraingo eta Ondarroako egoera epidemiologikoa, 400etik gertu baitaude.\nBirusak hedatzeko duen gaitasuna neurtzen duen indizea (R0a, alegia, zenbat pertsona kutsatzen dituen positibo batek) ehunen bat jaitsi da, 0,88raino, azken egunetan goraka ibili ostean. 1etik behera egoten jarraitzen du, dena dela (birusa kontrolpean edukitzeko langatzat dute epidemiologoek). Araban jaitsi da gehien indizea, 0,95etik 0,87ra. Bizkaian ez da aldatu (0,86) eta Gipuzkoan ehunen bat egin du atzera, 0,91ra.\nAdin tarteei erreparatuta, 90 urtetik gorakoak kolpatu ditu gogorren birusak. Adin tarte horrek 123 kasu pilatu ditu 100.000 biztanleko. 0-9 urteko adingabeen artean ere zabalago dabil koronabirusa (pilatutako tasa 113 kasukoa da), akaso txertorako aukerarik ez dutelako. Azkenik, 60-69 eta 70-79 urteko pertsonengan atzeman dira kutsatze gutxien, eta bi taldeetan birusaren intzidentzia 60 kasuen azpitik dago.


Herrio natur taldeak Euskal Herriko zuhaitzen haziak banatuko ditu larunbatean plazan - Orio - Karkara.eus\nHerrio natur taldeak Euskal Herriko zuhaitzen haziak banatuko ditu larunbatean plazan\nAitziber Arzallus 2021-11-03 19:30\nBesteak beste, lizar, gaztaina, artea, haritz, elorri zuri, gorosti eta astigar haziak banatuko dituzte herriko plazan. 11:00etan hasiko dira, eta 13:30era arte ariko dira horretan.\nUrteroko ohiturari jarraituz, Herrio natur taldeko kideek Euskal Herriko zuhaitzen haziak banatuko dituzte larunbatean, herriko plazan. 11:00etan jarriko dute mahaia, eta han egongo dira 13:30ak arte. Ekimenaren helburua da herritarrak sentsibilizatzea bertako zuhaitz espezieak zaintzeak duen garrantziaren inguruan.\nHain zuzen ere, Euskal Herriko zuhaitzen haziak banatuko dituzte: lizarra, gaztaina, artea, haritza, elorri zuria, gorostia, astigarra eta abar. Natur taldearen nahia da herritarrek beren etxeetan ereitea plazan jasotzen dituzten haziak, eta landaretxoa sortzen denean, kanpoan landatzea, toki egoki batean.\nHaziak banatzeaz gainera, mahaira urreratzen direnei Lurgaia Fundazioaren inguruko informazioa emango diete Herrioko kideek, eta baita herrian sortu nahi duten bertako basoen aldeko dinamikaren berri ere.


Hiru garaipen, elkarren segidan - Urnieta - Aiurri.eus\nHiru garaipen, elkarren segidan\nXabier Lasa 2021-07-08 11:49\nAste biribilak dira Julen Gabirondo urnietarrarentzat: ekainaren 26an Xabier Zaldua mendean hartu zuen aizkora eta sega desafioan; eta aurreko asteburuan Almitzaren Euskal Herriko Liga eta Gipuzkoako sega txapelketa lortu zituen.\nLeitzan apustu sonatua irabazita heldu zen Etxalekura larunbatean, Euskal Herriko XII. Bakarkako Sega Ligaren azken saioan jokatzeko asmoz, eta baita irabazi ere, gizonezko helduen kategorian. Era horretan, Zaldibian, Altzon eta Etxalekun azken asteetan egin diren hiru indar neurketetan punturik gehien lortu duen segalaria izan da Gabirondo, bere atzetik geratu diren segalariekin lehia estu eta gogorrean aritu ostean.\nXII. Bakarkako Sega Liga\nEtxaleku, Nafarroa. 21/07/03\nJulen Gabirondo 178 puntu.\nMiel Mari Jauregi 177 puntu:\nMikel Lizartza 174 puntu.\nJon Otegi 171 puntu.\nBide batez, aipatzekoa ere bada emakume helduen kategorian, Malou Henriksen andoaindarrak hirugarren tokia eskuratu zuela; Alaitz Imazek jantzi zuen txapela, eta Ainara Otamendi bigarren geratu zen kategoria horretan.\nGipuzkoako Sega Txapelketa\nAsteasu, Gipuzkoa. 21/07/04\nJulen Gabirondo: 4.946,7 kilo:\nJon Otegi: 4.343 kilo.\nMikel Lizartza: 3.795 kilo.\nIgandean Julen Gabirondok hirugarren garaipena lortu zuen, Gipuzkoako sega txapelketa alegia. Jon Otegi oiartzuarrarekin eta Mikel Lizartza tolosarrarekin lehian aritu zen, Asteasuko Bulano baserriko belazeetan, Gipuzkoako federazioak antolatuta. Hiru segalariek ohiko erara egin zioten aurre lehiaketari, ordu beteko saioan ea nork belar kilo gehiago moztu. Hirukoteak belar mozketan aurrera egin ahala, geroz eta argiago ikusi zen Gabirondoren nagusitasuna. Asteasun txapela jantzi eta agudo, Gabirondok argi adierazi zuen hiru garaipenek utzitako sentsazio gozoak ahaztu gabe ere, etorkizun hurbilari begira jarri nahi duela burua. “Enbajada handietan” sartu dela azken aldian aitortu zuen, hiru lehiaketei heldu beharko diela hurrengo astetan, alegia: Euskal Herriko sega txapelketa, Gipuzkoako aizkolarien bigarren mailako txapelketa, eta, Euskal Herriko pentatloia. Ia urtebeteko prestaketa fisiko eta tekniko latzarekin lortu duen ”txispa” ez galtzea da bere desiorik handiena oraintxe. Aldi berean, sega baztertu ez arren, orain gutxi arte bereak ez ziren aizkoraren eta harriaren espezialitateei helduko die.\nLaguntzaileen ezinbesteko lana\nEz da kirol erraza segarena; inguruko jendearen beharra dauka segalariak nahitaez, eta alor horretan suerte handikoa da Mozotegi baserriko semea. Kuadrilla fina eta langilea dauka ondoan, eta hari zor dio bere garaipenen ardura handia. Bikain aritu dira taldeko kide guztiak, nor bere eginkizunak txukun hartuta, izan sega zorrozten, izan animoak, aginduak eta aholkuak ematen, izan belarra biltzen eta pisatzen…


Nola ikasi Kimika Kuantikoa izutu gabe: urtarrila 2015\nAskotan, zerbait ala norbait ukitzean, kalanbre modukoa nabaritzen dugu, deskarga elektriko txiki baten modukoa. Normalean, sustoa besterik ematen digun gauza izaten da, zorionez. Zergatik ematen da hau? Elektrizitate estatikoarengatik. Aurreko egunean, Hiri Gorrian saioan honen inguruan aritu ginen. Elektrizidade estatikoa zer den, zergatik gertatzen den laburki azaldu genuen. Horretaz gain, esperimentu sinpleak, etxean egiteko modukoak, egin genituen. Entzun saioa eta lasai asko animatu esperimentu sinple hauek egiten, batez ere umeentzat egokiak dira.\nNork publikatuta: anonimo Ordua 21:49 iruzkinik ez:\nKaiola berezia, Faradayrena\nZergatik mozten zaigu telefono mugikorra igogailuan sartu eta atea ixtean? Zergatik hegazkinek ekaitzak zeharkatzen ahal dituzte, tximistei beldurrik izan gabe? Zergatik ez dira mikrouhinak labetik ateratzen? Oso desberdinak diruditen fenomeno hauek azalpen fisiko berdintsua dute. Metalak eta eremu elektromagnetikoen arteko elkarrekintzan oinarritzen da, eta Faradayren Kaiolaren izenarekin ezagutzen da. Zertan datza fenomeno hau? Honetaz aritu ginen Euskadi Irratiko Hiri Gorrian saioan.\nNork publikatuta: anonimo Ordua 22:05 iruzkinik ez:\nSchrödinger fisikaria mekanika kuantikoaren garapenean su eta gar aritu zen. Argi dago izugarrizko meritua izan zuela bere izena daraman ekuazioa plazaratzean, bertze ekarpenekin batera. Dena den, bide hau guztia ez zuen bakarrik egin, eta meritua teoria honen garapenean lan egin zutenen artean banatu behar dugu (Heisenberg, Einstein, Curie, Bohr, eta abar). Zientzialari hauek guztiok onartutako Mekanika Kuantikoaren oinarri matematiko sendoak ezarri zituzten. Hala ere, ekuazioen interpretazioan ez zen horrelako adostasunik lortu! Esparru honetan kokatu behar dugu Schrödingerrek famatua egin zuen katua, Schrödingerren katua.\nNork publikatuta: anonimo Ordua 08:00 2 iruzkin:\nLeire Villimar, Oihane Arazkonaga, Itziar Guerrero eta Ainhoa Artetxe\nGaur egun ozonoa asko entzuten den hitza da, ozono geruzaren afera dela eta. Jakina da ozono geruzak eguzkiaren izpietatik babesten gaituela. Baina zer da ozono geruza? Eta zertarako balio du? Ozono geruza atmosferan ozono molekulen pilaketaz eratutako geruza da. Ozono molekula hiru oxigeno atomoz osaturiko molekula da, O3 bere formula izanik.\nNork publikatuta: anonimo Ordua 09:08 iruzkinik ez:\nEuskara zientzietarako balio ez duen hizkuntza dela pentsatzen dute askok. Pertsona publiko batzuk, Miguel Sanz Nafarroako Lehendakari ohiak bezala, esan ere egin zuten. Horrelako adierazpenak, ba al dute inolako oinarririk? Euskarak lekua al du zientzian bertze hizkuntzekin batera?\nNork publikatuta: anonimo Ordua 23:19 iruzkinik ez:\nEtiketak Kolaborazioak, Plazaberri\nOhikoa zaigu ikerketa zientifikoan gabiltzanoi, gure lan esparrua ezagutzean, jendeak ondorengo bi galderak egitea: “Konkretuki, zer ikertzen duzu?“. Normalean, erantzun labur eta azkarra emanda, bigarren galdera dator: “Eta horrek, zertarako balio du?”. Galdera hau entzunda, ikertzaileok normalean gure lana justifikatu beharrean ikusten dugu gure burua. Horretarako, zientziari esker (eta konkretuki gure esparruan) lortutako aplikazioak aipatzen ditugu. Baina, hau al da zientziaren eta zientzialarien helburu nagusia? Aplikazioak lortzea? Nire ustez, ez.\nNork publikatuta: anonimo Ordua 23:10 iruzkinik ez:\nNorteko Ferrokarrilla irratsaioan Kuantikari buruzko atala dugu 2014-15 kurtso honetan. Lehenengo saioan, kuantikaren beharraz aritu ginen. Azaroaren 24an, berriz, elektroiari egin genion omenaldia. Gure zibilizazioan uste duguna baino garrantzi gehiago du elektroiak, eta saio osoa bere inguruan egin genuen. Beheko estekan, atala entzuten ahal duzue!\nNork publikatuta: anonimo Ordua 18:20 iruzkinik ez:\nArrainek, ura edaten al dute?\nGaztelerazko gabon kanta batean, "... pero mira cómo beben los peces en el río..." abesten dute. Gabonetan ginela aprobetxatuz, hau egia ote den galdetu genion gure buruari. Arrainek, benetan edaten al dute? Erantzuna ez da espero duzuna, ziuraski. Hiri Gorrian aritu ginen honi buruz abenduaren 24an. Bertan, erantzuna, 48. minututik aurrera, Zientzia Eskola atalan.\nHiri Gorrian 2014-12-24/\nNork publikatuta: anonimo Ordua 17:47 iruzkinik ez:\nZer erortzen da azkarrago, luma ala pelota?\nZerutik luma bat eta pelota bat altuera berdinetik aldi berean botatzen badugu, zer helduko da lehenago? Intuizioz pentsatzen dugu gehien pisatzen den gauza azkarrago helduko dela, baina hori ez da egia... Hiri Gorrian saiatu ginen hau azaltzen abenduaren 10an. Zientzia Eskola atala, 44. minututik aurrera, gutxi gora behera.\nHiri Gorrian 2014-12-10/\nNork publikatuta: anonimo Ordua 16:45 iruzkinik ez:\nArraultza non egosten da lehenago, Everesten?\nNon egosten da lehenago janaria? Gasteizen ala Everesten? Honi buruz aritu ginen Hiri Gorrian, Ibai glaziologoarekin. Kontua da, janaria egosteko erabiltzen den ura, tenperatura berdinean al dago? Gehiago jakin nahi baduzu, beheko estekan entzuten ahal duzu, 45. minututik aurrera, gutxi gora behera.\nHiri Gorrian 2014-12-31/\nNork publikatuta: anonimo Ordua 15:26 iruzkinik ez:\nZergatik hozten da botaxaren barruko ura?\nZein gustora edaten dugu ura botaxatik, uda partean. Fresko-fresko ateratzen da ura, gehienetan, ezta? Baina, zergatik gertatzen da hau? Zer dela eta botaxak ura hoz dezake uda partean? Galdera hau eta antzekoak erantzuten saiatu ginen Hiri Gorrian irratsaioan, Zientzia Eskola atalean, abenduaren 17an. 50. minututik aurrera, entzungai.\nHiri Gorrian 2014-12-17/\nNork publikatuta: anonimo Ordua 13:38 iruzkinik ez:\nKrispetak!! Mmmmmmm ze goxoak!!!! Baina, zer dela eta artoa lehertzen da, krispetak emateko? Edozein artok balio digu??? Hau erantzuten saiatu ginen Hiri Gorrian irratsaioan, abenduaren 3an. Zientzia Eskola atala, beti bezala, lehen orduaren bukaeran, 46. minututik aurrera.\nHiri Gorrian 2014-12-03/\nNork publikatuta: anonimo Ordua 13:09 iruzkinik ez:\nZergatik dilatatzen da egurra?\nEgurrezko zoru, ate eta leihoekin kontuz ibili behar gara. Egurrezko materialak tamainaz asko alda daitezke, eta batzutan arazoak sor daitezke etxean. Ixten ez diren ate ala leihoak, abonbatzen den zorua... Zergatik aldatzen da egurraren tamaina? Galdera honi erantzuten saiatu ginen azaroaren 26ko programan, Hiri Gorrian. Beti bezala, Zientzia Eskola atala lehenengo orduaren bukaeran, gutxi gora behera 45. minutuan.\nHiri Gorrian 2014-11-26/\nNork publikatuta: anonimo Ordua 12:40 iruzkinik ez:\nAharrausiak Hiri Gorrian...\nEz, lagunok, ez. Hiri Gorrian saioan ez gara aspertzen... Aharrausiei buruz aritu ginen azaroaren 19ko programan. Bertan, aharrausiak zein animalik egiten dugun, zergatik eta zer dela eta bata besteari pasatzen diogun azaltzen saiatu ginen. Beheko estekan duzue eguneko programa entzungai. Gure Zientzia Eskola atala, gutxi gora behera 45. minututik aitzina.\nHiri Gorrian 2014-11-19/\nNork publikatuta: anonimo Ordua 12:10 iruzkinik ez:\n"Teoria" hitza eta iruzurra\nJakina da hitz batzuk esanahi bat baino gehiago dituztela, polisemikoak direla, alegia. Adibide bat jartzearren, “hori” hitza aukeratu dut: alde batetik, erakuslea izan daiteke, “kotxe hori handia da”; bestetik, kolorea, “txoria horia da”. Hiztunok bi esanahiak ezagutzen ditugunez, testuinguruaren arabera esanahia bereizten dugu eta ez da gaizki ulerturik sortzen. Zoritxarrez, hitz batek hiztun batzuentzat esanahi bat badu, eta beste hiztunentzat beste bat, gaizki ulertuak gertatzen ahal dira.\nNork publikatuta: anonimo Ordua 21:41 iruzkinik ez:\nAurkezpen hau aldatu dut, garai berriei egokitzeko. Aurkezpen zaharra post honetan aurkitzen ahal duzue. Zergatik esaten dut garai berriei egokitu behar naizela? Beno, hasiera batean ez nekien blog-ak izanen zuen harrera. Euskal Herrian, kuantikan lan egiten dugunok ez gara asko, gehienak, fisikariak gainera. Eta kimika kuantikozko blog bat zenbat jendek irakurriko zuen ez nekien. Baina harrera oso positiboa izan da. Hemendik irakurle guztiei nire eskerrik handiena!\nNork publikatuta: anonimo Ordua 20:48 iruzkinik ez:\n▼ urtarrila (16)


Irekia Eusko Jaurlaritza - Gobierno Vasco :: EHAA xedapena 201702895\nGaiak: PROZEDURA EKONOMIKO-ADMINISTRATIBOA; INFORMAZIO EKONOMIKO-FINANTZARIOA; KONTROL EKONOMIKOA; OSAKIDETZA; EUSKAL TRENBIDE SAREA; ZUZENBIDE PRIBATUKO ERAKUNDE PUBLIKOA\nHurrenkenaren zenbakia: 201702895\nIkus 1994/08/01ean argitaratutako 1994/06/30reko 199400014 LEGEA\nIkus 1995/11/17an argitaratutako 1995/10/31ko 199500464 DEKRETUA\n2008/05/26an argitaratutako 2008/05/23ko AGINDUA deuseztatzen du \nEuskal Autonomia Erkidegoko Administrazio Orokor eta Instituzionalaren egituraketa, zeina beharrezkoa baita haren jarduera hobetzeko, antolakuntza Euskal Autonomia Erkidegoari esleitutako xedeak lortzeko bide bat bezala ulertzean oinarritzen da, eta horretarako, kasu batzuetan zuzenbide pribatua erabiltzen da bitarteko gisa, zuzenbide publikoa eta zuzenbide pribatua batzea bitarteko aproposa izan dadin efikazia handiagoa lortzeko.\nZentzu horretan, zuzenbide pribatuko erakunde publikoak Euskal Autonomia Erkidegoko izaera publikoko erakunde instituzionalak dira, eta zuzenbide pribatuaz araututa daude gehienbat. Haien helburua erkidegoaren eskumeneko jarduerak deszentralizazio-erregimenean gauzatzea da.\nBederatzi dira gaur egun Euskal Autonomia Erkidegoan diharduten zuzenbide pribatuko erakunde publikoak. Hona hemen erakundeok: Osakidetza-Euskal osasun zerbitzua; Finantzen Euskal Institutua; Etxepare Euskal Institutua; Euskal Trenbide Sarea; Garapenerako Lankidetzaren Euskal Agentzia; Uraren Euskal Agentzia; Energiaren Euskal Erakundea; Euskal Irrati Telebista (EITB) eta Unibasq / Euskal Unibertsitate Sistemaren Kalitate Agentzia.\nOsakidetza-Euskal osasun zerbitzua; Finantzen Euskal Institutua; Etxepare Euskal Institutua; Euskal Trenbide Sarea; Garapenerako Lankidetzaren Euskal Agentzia; eta Uraren Euskal Agentzia zuzenbide pribatuko erakunde publikoen antolakuntza eta funtzionamendua eratzen eta erregulatzen duten arauetan, ezarrita dago horien kontrol ekonomikoa ekonomia-, finantza- eta kudeaketa-kontrola egitea izango dela, betiere Euskal Autonomi Elkarteko Ekonomi Kontrolari eta Kontabilitateari buruzko ekainaren 30eko 14/1994 Legean eta lege hori garatzeko arauetan ezarritakoaren arabera. Gainera, lehenengo lau erakundeen kasuan berariaz ezartzen da kontrola etengabea izango dela. Bestalde, Unibasq/Euskal Unibertsitate Sistemaren Kalitate Agentzia sortzeko legeak xedatzen du haren funtzionamendu ekonomiko eta finantzarioa eta kontuen kontrola Euskal Autonomia Erkidegoko dagokion araudiaren araberakoak izango direla.\nEnergiaren Euskal Erakundeari eta EITB Euskal Irrati Telebistari dagokienez, erakunde horiek sortzeko eta erregulatzeko arauak Euskal Autonomi Elkarteko Ekonomi Kontrolari eta Kontabilitateari buruzko ekainaren 30eko 14/1994 Legea indarrean sartu aurrekoak dira, eta horregatik ez dute horren aipamenik egiten.\nEuskal Autonomi Elkarteko Ekonomi Kontrolari eta Kontabilitateari buruzko ekainaren 30eko 14/1994 Legearen 18. artikuluko 2 idatzi-zatiaren 1. paragrafoak ezartzen duenez, ekonomia-, finantza- eta kudeaketa-kontrola kontrolaren menpekoarentzat denboraren edo ekonomiaren aldetik esanguratsua den epealdia amaitu ondoren egingo da, izaeraren arabera. Halere, hala erabakitzen denean, ekonomia-, finantza- eta kudeaketa-kontrola etengabe egin ahal izango da, baita administrazioaren zerbitzu edo ataletan ere.\nEuskal Autonomi Elkarteko Administrazio Publikoaren barneko ekonomiaren kontrola eta kontabilitatea garatzen dituen urriaren 31ko 464/1995 Dekretuaren 12. artikuluak ezartzen du, ekainaren 30eko 14/1994 Legearen 18. artikuluko 2. idatzi-zatiaren 1. paragrafoan jasotzen den etengabeko finantza-kontrola, euren aurrekontu-bolumena, iharduera ekonomikoak edo kudeaketa-ereduak bidezkotzat jotzen duteneko sail, erakunde, zerbitzu, baltzu eta izaiki publikoetan ezar daitezkeela eta egintza horretarako prozedura eta eragina Ogasun eta Herri Administrazio sailburuak finkatuko dituela.\nEuskal Autonomia Erkidegoko Administrazio Instituzionala osatzen duten zuzenbide pribatuko erakunde publikoen izaera eta xedeak, burutzen dituzten jarduerak eta haien aurrekontu-bolumenak aintzat hartuta, komeni da erakunde horietan ekonomia- eta finantza-kontrol etengabea ezartzea.\nAgindu honen bidez, zehaztu nahi dira zuzenbide pribatuko erakunde publikoetan Euskal Autonomi Elkarteko Ekonomi Kontrolari eta Kontabilitateari buruzko ekainaren 30eko 14/1994 Legearen 18. artikuluan eta lege hori garatzeko arauetan ezarritako ekonomia- eta finantza-kontrola etengabe egitearen norainokoa eta baldintzak.\nHorregatik guztiagatik, Euskal Autonomi Elkarteko Administrazio Publikoaren barneko ekonomiaren kontrola eta kontabilitatea garatzen dituen urriaren 31ko 464/1995 Dekretuaren 12. artikuluak ematen dizkidan eskumenez baliaturik, honako hau\nAgindu honen xedea da ekonomia-, finantza- eta kudeaketa-kontrol etengabea ezartzea Euskal Autonomia Erkidegoko zuzenbide pribatuko erakunde publiko hauetan: Osakidetza-Euskal osasun zerbitzua; Finantzen Euskal Institutua; Etxepare Euskal Institutua; Euskal Trenbide Sarea; Garapenerako Lankidetzaren Euskal Agentzia; Uraren Euskal Agentzia; Energiaren Euskal Erakundea; Euskal Irrati Telebista (EITB) eta Unibasq / Euskal Unibertsitate Sistemaren Kalitate Agentzia; hori guztia, Euskal Autonomi Elkarteko Ekonomia Kontrolari eta Kontabilitateari buruzko ekainaren 30eko 14/1994 Legean eta lege hori garatzeko arauetan ezarritakoaren arabera, betiere agindu honetan zehaztutako moduan eta norainokoaren arabera.\n2. artikulua.– Ekonomia-, finantza- eta kudeaketa-kontrol etengabea egiteko modua.\n1.– Zuzenbide pribatuko erakunde publikoetan ekonomia-, finantza- eta kudeaketa-kontrol etengabea burutzeko jarduketak modu jarraian egingo dira ekitaldietan zehar, Kontrol Ekonomikoko Bulegoko zuzendariak horiei hasiera ematea erabaki ondoren. Jarduketa horiek, kontrolatu nahi diren jarduera edo ekintzei dagokienez, denbora-hurbiltasunaren printzipioari jarraituz egingo dira.\n2.– Lan-programak definitzea eta horiek gauzatzeko aintzat hartu behar diren alderdiak zehaztea Kontrol Ekonomikoko Bulegoko zuzendariak horretarako ematen dituen jarraibideen arabera egingo da.\n3.– Kontrol Ekonomikoko Bulegoak kontrol mota hori egin behar zaion jardueraren gaineko informazio eguneratua eta zehatza jaso beharko du, bulegoak berak ezarritako moduan eta aldizkakotasunez. Era berean, kontrol hori egoki gauzatzeko, Kontrol Ekonomikoko Bulegoak edozein unetan eskatu ahalko die kontrolpean dauden erakundeei eta pertsonei behar duen informazioa eta, hala badagokio, behar dituen adina egiaztapen material egin ahalko ditu.\n4.– Kontrol Ekonomikoko Bulegora atxikitako etengabeko finantza-kontroleko arduradunek eta teknikariek burutuko dute kontrola.\n5.– Kontrol-lanak kontrolatu beharreko erakundeen bulegoetan egin ahalko dira, baldin eta jardueraren izaera eta baldintzen arabera horrela egitea komeni bada.\n3. artikulua.– Kontrol-txostenak.\n1.– Ekainaren 30eko 14/1994 Legearen 19.4 artikuluan ezarritakoaren ondorioetarako, behin betiko txostenak egin aurretik, behin behineko txostena bidaliko zaie erakundeko gobernu-organoei, erakundeak, txostena jasotzen duenetik hamabost eguneko epea igaro baino lehen, egoki deritzen alegazioak aurkez ditzan.\n2.– Behin behineko txostenak Kontrol Ekonomikoko Bulegoko zuzendariari ere jakinarazi beharko zaizkio.\n3.– Ekainaren 30eko 14/1994 Legearen 19.3 artikuluan ezarritakoari jarraituz, kontroleko behin betiko txostenak erakunde publikoaren gobernu-organoei eta atxikita dagoen saileko titularrari bidaliko zaizkie.\nAZKEN XEDAPENETATIK LEHENENGOA.– Jarduketak hastea.\nEuskal Autonomi Elkarteko Administrazio Publikoaren barneko ekonomiaren kontrola eta kontabilitatea garatzen dituen urriaren 31ko 464/1995 Dekretuko 19. artikuluan ezarritakoari jarraituz, Kontrol Ekonomikoko Bulegoko zuzendariari dagokio zehaztea noiz hasiko diren ekonomia-, finantza- eta kudeaketa-kontroleko jarduketak agindu honetan aipatzen diren erakundeetan, eta une horretatik aurrera kontrola etengabean gauzatuko da, agindu honetan ezarritako moduan.\nAZKEN XEDAPENETATIK BIGARRENA.– Garapena.\nKontrol Ekonomikoko Bulegoko zuzendariari ematen zaio ahalmena agindu honen eraginkortasunerako beharrezko liratekeen alderdi osagarriak garatzeko.\nAZKEN XEDAPENETATIK LAUGARRENA.– Ogasun eta Herri Administrazioko sailburuaren 2008ko maiatzaren 23ko Aginduaren eraginkortasunik eza.\nAgindu hau Euskal Herriko Agintaritzaren Aldizkarian argitaratu eta hurrengo egunetik aurrera ez du eraginik izango Ogasun eta Herri Administrazioko sailburuaren 2008ko maiatzaren 23ko Aginduak, Red Ferroviaria Vasca-Euskal Trenbide Sarea izeneko zuzenbide pribatuko erakunde publikoan ekonomia, finantza eta kudeaketaren kontrol iraunkorra betetzeari buruzkoak.\nVitoria-Gasteiz, 2017 maiatzaren 31.\nJaurlaritzaren kontseiluak 2011ko Auditoretzen Urteko Plana onartu du (2011-04-19(e)ko Kointseiluan hartutako erabakia)\nAGINDUA, 2017ko urriaren 17koa, Ogasun eta Ekonomiako sailburuarena, 2017ko ekitaldia ixteko eragiketei buruzkoa.